Kurdipedia - جووتیارانی پارێزگای سنە ماوەی چل رۆژە بەری گەنمی خۆیان رادەستی حکومەت کردووە و تا ئێستا پارەکەیان وەرنەگرتووە.\n📊 جووتیارانی پارێزگای سنە ماوەی چل رۆژە بەری گەنمی خۆیان رادەستی حکومەت کردووە و تا ئێستا پارەکەیان وەرنەگرتووە. | Kategori: Anket ve istatistik | Başlık dili: 🏳 کوردیی ناوەڕاست\n 📡 | 🏳 کوردیی ناوەڕاست | ماڵپەڕی رووداو - 12-08-2017\n➕ Bu başlık Hawrê Baxewan tarafından Aug 12 2017 11:00AM tarihinde kaydedildi\nİlgili Dosyalar 49,230


خاک و وڵات و نيشتمان و موحافز و مودير ناحيه و شوڕته‌کانمان هه‌ر هه‌مووی به‌قوربانی پێڵاوی حه‌زره‌تی عومه‌ر بێت.\nWednesday, 06 March 2013 19:56\nتو خوا با بچينه حزمه‌ت حه‌زره‌تی عومه‌ر، وه‌ی به‌قوربانی حه‌زره‌تی عومه‌ر بين.خاک و وڵات و نيشتمان و موحافز و مودير ناحيه و شوڕته‌کانمان هه‌ر هه‌مووی به‌قوربانی پێڵاوی حه‌زره‌تی عومه‌ر بێت.ئه‌م ڤيديۆيه 39، 29 خوله‌که، ئه‌م وتانه له خوله‌کی 26، 20 دان.\nئه‌رێ به‌ڕاست، ده‌سه‌ڵاتی به‌ناو کوردی، ئێوه له کوێ خه‌وتوون!؟ ئه‌رێ به‌ڕاست هه‌ر دوو سه‌رکردایه‌تيی پارتی و یه‌کێتيی، ئێوه خه‌ريکی چين!؟ کوا ياسا!؟ کوا کوردایه‌تی!؟ کوا نه‌ته‌وه‌په‌روه‌ری و نيشتمانپه‌روه‌ری!؟\nئه‌م مه‌لايه له ناڵيش ده‌دات و له بزماريش، بۆ مه‌به‌ستيی رامياريی که رايانسپاردوه، چه‌ند رسته‌یه‌کى باشيش ده‌ڵێت.\nگوێ له مه‌لا مه‌زهه‌ر خۆراسانی بگرن چی سووکایه‌تيیه‌ک به کورد و کوردستان ده‌کات!!!؟؟؟ .گاڵته به کورد و به ده‌سه‌ڵاتی کوردی ده‌کات!؟ ئه‌رێ ئه‌مه چ پاشا گه‌ردانيیه‌که!؟\nئه‌م مه‌لا مه‌زهه‌ره خۆراسانييه که‌سێکی زيره‌ک و به‌توانايه و ده‌زانێت له‌نێو کۆمه‌ڵگایه‌کی دواکه‌وتوودا، چۆن بێ کار کردن و بێ خۆ ماندوو کردن، به‌باشی خۆی بژيێنێت!؟


یونامی به مه‌به‌ستی ناساندنی کاره‌کان و په‌ره‌دان به تێگه‌یشتنی دوولایه‌نه میوانداریی قوتابیانی کوردستان ده‌کات\n2018-05-17 [01:24 AM]\nبه‌مه‌به‌ستی خۆناساندن به خه‌ڵکی هه‌رێمی کوردستان بۆ باسکردنی رۆڵ و چالاکییه‌کانی، نێرده‌ی نه‌ته‌وه یه‌کگرتووه‌کان بۆ هاریکاریی عێراق (یونامی) زنجیره‌یه‌ک کار و چالاکی له‌گه‌ڵ نه‌وه‌ی گه‌نج ئه‌نجام ده‌دات بۆ گه‌شه‌دان به تێگه‌یشتنی هاوبه‌ش و داڕشتنی چالاکیی کۆمه‌ڵایه‌تی و سیاسی و هه‌روه‌ها بۆ گوێگرتن له بیروبۆچوون و نیگه‌رانییه‌کانی خه‌ڵکی ئاسایی.\nبۆ ئه‌م مه‌به‌سته‌ش له هه‌ولێر نووسینگه‌ی هه‌رێمایه‌تیی یونامی له هه‌رێمی کوردستانی عیراق میوانداریی قوتابیانی به‌شی په‌یوه‌ندییه سیاسییه‌کانی زانکۆی ئیشکی کرد. به‌ڕێز ریکاردۆ رۆدریگوز، به‌رپرسی نوسینگه‌که،پوخته‌یه‌کی له کاره‌کانی نه‌ته‌وه یه‌کگرتووه‌کان له هه‌رێمی کوردستان بۆ ئاماده‌بووان خسته‌ڕوو. هه‌ر له‌م چالاکییه‌دا، به‌ڕێزان به‌دره‌دین مه‌حمود و زیتۆ سیانی له به‌شه‌کانی کاروباریی مرۆیی و مافی مرۆڤ به ریزبه‌ندی باسیان له ماندێتی نێرده‌که و ئه‌و بابه‌تانه کرد که په‌یوندییان به بواره‌کانی سیاسه‌ت و مافه‌کانی مرۆڤ و کاروباره مرۆییه‌کانه‌وه هه‌یه.\n٢٤ قوتابی ( ٩ کوڕ و ١٥ کچ) به یاوه‌ری د. دلشاد حه‌مه‌د، به‌رپرسی په‌یوه‌ندنییه نێوده‌وڵه‌تییه‌کان له زانکۆی ئیشک، به ناو به‌شه‌کانی یونامیدا گه‌ڕانێکیان ئه‌نجامدا و راسته‌وخۆش له‌گه‌ڵ کارمه‌ندانی بیانی و خۆماڵی باس و گفتۆگۆیان کرد.\nرۆدریگۆ وتی که یونامی هاوکارییه‌کی باشی له‌گه‌ڵ ده‌سه‌ڵاتداران و ده‌زگا حکومییه‌کاندا هه‌یه. سه‌رکردایه‌تیی نێرده‌که سه‌ردانی کوردستان ده‌که‌ن و له‌گه‌ڵ به‌رپرسان کۆ ده‌بنه‌وه و به‌شه په‌یوه‌نداره‌کانی یونامیش راهێنان بۆ رێکخراوه ناحکومییه‌کان ئه‌نجام ده‌ده‌ن بۆ نمونه سه‌باره‌ت به مافه‌کانی مرۆڤ و جێنده‌ر. شانبه‌شانی ئه‌مه‌ش، نوسینگه‌ی سیاسیی نێرده‌که‌ش له‌گه‌ڵ پارته سیاسییه جۆراوجۆره‌کان و که‌مینه‌نه‌ته‌وه‌کان کۆ ده‌بێته‌وه بۆ گوێگرتن له راو و بۆچونیان. له‌مه‌ش زیاتر، نوسینگه‌ی مافی مرۆڤ له هه‌ولێر چه‌ندان سیمینار و ئه‌نجامداوه سه‌باره‌ت به بنه‌ماکانی مافه‌کانی مرۆڤ له هه‌رێمی کوردستانی عیراق بۆ ده‌زگاکانی وه‌ک زانکۆی کوردستان و زانکۆی سه‌لاحه‌دین و زانکۆی جیهان له هه‌ولێر. له‌لایه‌کی تره‌وه، پلان بۆ چه‌ندان سیمیناری تریش له داهاتوویه‌کی نزیکدا بۆ زانکۆکانی تر دانراوه.\nرۆدریگۆ باسی له‌وه‌ش کردکه ئه‌م سه‌ردانانه نه‌ک هه‌ر له خزمه‌تی کار و چالاکییه‌کانی یونامیدان به‌ڵکوو ده‌بنه مایه‌ی ئه‌وه‌ی که یونامیش بیروبۆچوون و نیگه‌رانییه‌کانیانی خه‌ڵک بزانێت.\nله‌مباره‌وه رۆدریگۆ رووی له قوتابییه ئاماده‌بووان کرد و وتی: "ئه‌مه بۆنه‌یه‌کی خۆشه که ئێمه له‌گه‌ڵ قوتابیان و مامۆستایانی زانکۆی ئیشک کۆده‌بینه‌وه. تاوتوێی زۆر چڕوپڕمان سه‌باره‌ت به رۆڵی یونامی و بۆچوونی خه‌ڵک له‌سه‌ر ئه‌م رێکخراوه ئه‌نجامدا. هه‌روه‌ها بۆنه‌یه‌کیش بوو که به‌هۆیه‌وه ئێمه‌ش له ئێوه‌وه فێربووین. قوتابیانی وه‌ک ئێوه ئاینده‌ی وڵات و کۆمه‌ڵگاکه‌تان داده‌ڕێژن."\nلای خۆشیه‌وه، به باسکردنی ئه‌زموونی فێربوونی قوتابییه‌کانی، دکتۆر حه‌مه‌د، مامۆستای زانکۆی ئیشک، وتی: "له راستیدا ئه‌م سەردانه زۆر گرنگ بوو. هەروەها یارمەتیی قوتابیان دەدات، ناوەرۆکی ئەو تیۆرییانەی زانکۆ پێشکەشی دەکات، له ئەزموونی عەمەلی و له جیهانی راستیدا بەکار بێنن. ئەمه هەلێکی گەوره بوو بۆ قوتابیانی بەشی پەیوەندییه نێودەوڵەتییەکانی ئێمه که لەگەڵ تیمی یۆنامی له هەرێمی کوردستان دیداریان هەبێت و سەبارەت به کاری نەتەوه یەکگرتووەکان و نێردەی یۆنامی بیروڕا بگۆڕنەوه.\nئەم هەواڵە 5332جار خوێندراوەتەوە


ئەکبەر گوێڵی حوکمی ٥ ساڵ بەندکرانی بە سەردا سەپا\n16:03 - 25 April 2020\nهەنگاو: چالاکـێکی مەدەنی خەڵکی سنە لەلایەن دەزگای دادوەریی حکوومەتی ئێرانەوە حوکمی بەندکرانی بەسەردا سەپێندرا.\nبەپێی هەواڵی گەیشتوو بە ڕێکخراوی مافی مرۆڤی هەنگاو، ڕۆژی سێ شەممە ٢٦ی خاکەلێوەی ٢٧٢٠ (١٤ی ئاوریلی ٢٠٢٠)، دانیشتنی دادگای ئەکبەر گەوێڵی یەکێک لە چالاکانی مەدەنی و ئەندامی پێشووی کۆمەڵەی سەوزی کوردستان لە لقی یەکی دادگایی شۆرشی سنە بە سەرۆکایەتی دادوەر حوسێن سەعیدی، بەڕێوەچوو و ناوبراو حوکمی ٥ ساڵ بەندکرانی بەسەردا سەپێندرا.\nبە وتەی سەرچاوەیەکی ئاگادار، ئەو حوکمە بە تۆمەتی هاوکاری لەگەڵ پارتی ژیانی ئازادی کوردستان (پژاک) بە سەر ناوبراودا سەپاوە و ڕۆژی پێنجشەممە ٤ی بانەمەڕ بە شێوەی فەرمی پێ ڕاگەیەندراوە.\nئەکبەر گوێـڵی ڕۆژی سێشەممە ٢٩ی گەلاوێژی ٢٧١٩ (٢٠ی ئاگۆستی ٢٠١٩)، لە کاتی گەڕانەوە لە شاری تاران و لە گەڕەکی فەیزئاوای سنە لەلایەن هێزەکانی ئیدارەی ئیتلاعاتی ئەو شارەوە دەستبەسەر کراا و پاش سێ حەفتە بە دانانی بارمتەی ٥٠٠ میلیۆن تمەنی و بە شێوەی کاتی ئازاد کرابوو.


عێراق دەستدەکات بە قۆناغی شه‌شه‌می ئۆپەراسیۆنی 'ویستی سەرکەوتن'\nدوایین قۆناغی ئەو هەڵمەتە ئەمنییە بەرفراوانە ئامانجی پاککردنەوەی چەند ناوچەیەکی باشوری خۆرئاوای سەلاحەدینە لە پاشماوەکانی داعش تا باکوری ئەنبار و دوورگەی نەینەوا.\nهێزەکانی عێراق لە 8 تەمموز لە حەشارگەیەکی داعش دەدەن لە بیابانی ئەنبار وەك بەشێك لە قۆناغی یەکەمی هەڵمەتی ئەمنیی 'ویستی سەرکەوتن'. [خاوەنی وێنە: هێزەکانی پاسەوانی سنوور]\nهێزەکانی عێراق یەکشەممە (6 تشرینی یەکەم) دەستیانکرد بە قۆناغی شەشەمی هەڵمەتی ئەمنی "ویستی سەرکەوتن" بۆ پاککردنەوەی ئەو ناوچانەی لە باشوری خۆرئاوای پارێزگای سەلاحەدینەوە درێژدەبنەوە بۆ باکوری ئەنبار و دوورگەی نەینەوا لە پاشماوەکانی رێکخراوی "دەوڵەتی ئیسلامی" (داعش).\nهێزەکانی عێراق هەڵمەتەکەیان ده‌ستپێكرد له 7 تەمموز و قۆناغەکانی پێشتر تەرکیزیان لەسەر لەناوبردنی پاشماوەکانی داعش بوو لە ناوچە فراوانەکانی کەنارەکانی بەغدا و پارێزگاکانی ئەنبار، دیالە، نەینەوا و سەلاحەدین.\nئەندامی لیژنەی ئاسایشی ئەنجومەنی پارێزگای سەلاحەدین، عەبد سوڵتان عیسا جەبوری وتی ئۆپەراسیۆنە نوێکە، کە ناوچەیەکی بەرفراوانی جوگرافی دەگرێتەوە "پێویست" بوو.\nوتی ناوچەی بەئامانجکراو چیاکانی مەکحولی له‌خۆگرتبوو لەگەڵ ناوچەیەکی بیابانی فراوان کە لە دەریاچەی سەرسارەوە درێژدەبێتەوە تا رێگەی نێوان شارەکانی بێجی له باکوری تکریت و حەدیسەی خۆرئاوای ئەنبار، تا ده‌گاته حەزەر له باشوری نەینەوا.\nوتیشی: "راپۆرتە ئەمنیەکانمان ئاماژە بە بوونی هاتوچۆی ئەندامانی داعش و حەشارگەکانیان دەکەن لەم ناوچانە، بەڵام سنووردارن و پێکدێن لە چەند شانەیەکی په‌رشوبڵاو کە فەرماندەییەکی ناوەند بەڕێوەیان نابات."\nجەبوری وتی: "زۆر هاتوچۆ ناکەن و هەمیشە خۆیان دەشارنەوە لە چەند پەناگەیەکی نهێنیدا کە وا دروستیانکردوون دۆزینەوەیان سەخت بێت. بەڵام هێرشە ئاسمانیە چڕەکان و چاودێریی ئاسمانی رێیان پێنادات بۆ ماوەیەکی درێژ رزگاریان ببێت."\n'نەبوونی هەڕەشەی بەرچاو'\nوتی: "هێرشە ئاسمانیە بەردەوامەکان جوڵە و چالاکیی تیرۆیریستانیان سنووردارکردووە." وتیشی لە هێرشە ئاسمانیە چڕەکانی هاوپەیمانی نێودەوڵەتیدا بە دەیانیان کوژراون، بەتایبەتی لە چیاکانی مەکحول.\nهه‌روه‌ها وتی هێرشەکان یاوەری دەکران بە چەند ئۆپەراسیۆنێکی سەربازیی کتوپڕ دژی چەند ئامانجێکی تایبەتی داعش کە پێشتر لەلایەن سەرچاوە هەواڵگرییەکانی عێراقەوە دۆزرابوونەوە.\nجەبوری وتی نوێترین ئۆپەراسیۆنی سەربازی "بەشێکە لە فشاری بەردەوامی ئەمنی بۆ سەر پاشماوەکانی داعش تا لاوازیان بکەن و کۆتاییان پێبهێنن".\nئاماژەیکرد بەوەی لەم قۆناغەدا چەندین شوێنی پشوودانیان تێکشکێنران و دەستیشگیراوە بەسەر چەکی سوك و مامناوەند و چەردەیەك لە تەقەمەنیاندا.\nوتی: "ئۆپەراسیۆنە سەربازییەکانی پێشتر سەرچاوەکانی دەستڕاگەیشتنی تیرۆریستانیان بە چەك و شمەکی پشتیوانی بڕی، بۆیە تەنیا پشت بەوە دەبەستن کە لایان ماوە، ئەویش تەواودەبێت بەهۆی هێرشە بەردەوام و چڕەکانەوە."\nجەبوری جەختیکردەوە لەوەی پاشماوەکانی داعش "هەڕەشەیه‌کی بەرچاو نین" بۆ پارێزگای سەلاحەدین و پارێزگا ئازادکراوەکانی دیکە.\nوتی: "دۆخەکە کۆنترۆڵ کراوە؛ تیرۆریستان بەهیچ جۆرێك ناتوانن هێرشی گەورە ئەنجام بدەن." ئاماژەیکرد بەوەش کە هێرشەکانیان "بچوك و بێبایه‌خن و زۆرجار لە ناوچە دوورەدەستەکانن".\nمن ده‌خوازم به خۆبه‌خش په‌یوه‌ندی بكه‌م به سوپاوه ئه‌گه‌ر ده‌كرێت. سوپاس.\nهێزەکانی عێراق بەشێکی گەورەی بیابانی خۆرئاوا لە داعش پاکدەکەنەوە\nهێزە هاوبەشەکانی عێراق 30,000 کیلۆمەتری چوارگۆشەیان لە بیابانی خۆرئاوا لە پاشماوەکانی داعش پاککردۆتەوە کە درێژدەبێتەوە تا سەر سنووری سوریا.


كۆمه‌ڵی ئیسلامی بڕیارنادات\nهەواڵ / کوردستان :: 23/10/2018 :: 633 جار بینراوە\nئه‌نجومه‌نی سه‌ركردایه‌تی كۆمه‌ڵی ئیسلامی كوردستان له سلێمانی بۆ تاوتوێکردنی چه‌ند پرسێك كۆبووه‌وه.\nئه‌نجومه‌نی سه‌ركردایه‌تی كۆمه‌ڵی ئیسلامی كوردستان بۆ تاوتوێكردنی پرسی ئه‌نجامه‌كانى هه‌لبژاردن و ده‌نگه‌كانی كۆمه‌ڵ و به‌شداریكردن له حكومه‌ت یان بوون بە ئۆپۆزسیۆن كۆبووه‌وه.\nئه‌ندامێكی سه‌ركردایه‌تی ئه‌و حزبه كه نه‌یویست ناوی بڵاوبكرێته‌وه، بۆ دواڕۆژ وتی: "بڕیار له‌سه‌ر به‌شداریكردن له حكومه‌ت یان بوون به ئۆپۆزسیۆن نەدراوە".\nئه‌و ئه‌ندامه‌ی سه‌ركردایه‌تی كۆمه‌ڵ وتیشی: "جارێ زووه بڕیار بده‌ین ببینه ئۆپۆزسیۆن یان بچینه حكومه‌ته‌وه‌و تانه‌مان له ئه‌نجامه‌كان داوه‌و ده‌بێت ئه‌نجامه‌كه‌ى ده‌ربچێت، دواتر بڕیار ده‌ده‌ین".\nئه‌مه‌ش ده‌قی راگه‌یه‌نراوی كۆبوونه‌وه‌ی كۆمه‌ڵی ئیسلامی كوردستانه:\nئەمڕۆ سێشەممە 23/10/2018 ئەنجوومەنی سەركردایەتیی بەسەرپەرشتی مامۆستا عەلی باپیر ئەمیری كۆمەڵی ئیسلامیی كوردستان كۆبوونەوەی خۆی لەشاری سلێمانیی ئەنجامداو چەند پرسێكی گرنگ تاوتوێ كراو بڕیاری پێویستیان لەبارەوە دەركرا، دوا بەدوای كۆبوونەوەكە ڕاگەیاندراوێكی بڵاوكردەوە كە ئەمەی خوارەوە دەقەكەیەتیی:\nئەنجوومەنی سەركردایەتیی سوپاسی تەواوی ئەو هاوڵاتییانە دەكات كە متمانەیان بە لیستی كۆمەڵی ئیسلامیی داو دەنگیان پێدا، ئەنجوومەنی سەركردایەتیی هەموولایەك دڵنیا دەكاتەوە پشتیوان بەخوا لەئاستی متمانەی دەنگدەرانی دەبێ و دەنگێكی بوێر دەبێ لەپێناو دابینكردنی دادپەروەریی كۆمەڵایەتیی‌و ئابووریی‌و سیاسیی، وەك رابردوو پشتیوانی ستەملێكراوان دەبێت‌و دژی ستەم‌و نادادیی دەوەستێتەوە.\nئەنجوومەنی سەركردایەتیی كۆمەڵی ئیسلامیی كوردستان


◄ ئەنجام: Found 46, page 1 of 5 Items per page: 🗐 1 🗐 5 🗐 10 🗐 25 🗐 50 🗐 100\n📝 پێکهێنانی لیژنەی باڵای دامەزراندنەوەی زانکۆی سلێمانی بەڵگەنامێ\n📅 کاتوو تۆمارکەردەی May 24 2018 10:12PM\n11-09-1992 [ زیاتەر... 👁] ✖ ✖ 1 0 ✔ 99% ✍ ن.ئـ. 24-5-2018 22:12:31\n📷 تاقیگەی ئەلکترۆنی زانکۆی سلێمانی ساڵی 1971 وینە و پەنەجناس\n📅 کاتوو تۆمارکەردەی Aug 29 2016 5:22PM\n👁 ئی بابەتە 4,987 جارێ وینیان\n... [ زیاتەر... 👁] ✖ ✖ 0 0 ✔ 80% ✍ م.ب. 29-8-2016 17:22:49\n📷 تاقیگەی کۆلیژی زانست بەشی کیمیا لە زانکۆی سلێمانی وینە و پەنەجناس\n📅 کاتوو تۆمارکەردەی Mar 27 2013 8:23PM\n👁 ئی بابەتە 12,638 جارێ وینیان\nساڵ: 1971 کچەکان: جەميله، ئايشان و نەرمين کورەکا [ زیاتەر... 👁] ✖ ✖ 0 0 ✔ 70% ✍ هـ.ب. 27-3-2013 20:23:08\n📷 تیپی زانکۆی سلێمانی لە موسڵ وینە و پەنەجناس\n📅 کاتوو تۆمارکەردەی May 19 2012 10:51PM\n👁 ئی بابەتە 13,375 جارێ وینیان\n1977 [ زیاتەر... 👁] ✖ ✖ 0 0 ✔ 72% ✍ هـ.ب. 19-5-2012 22:51:05\n📷 تیپی میللی زانکۆی سلێمانی وینە و پەنەجناس\n📅 کاتوو تۆمارکەردەی Aug 18 2015 11:20PM\nئەم وێنەیە تیپی میللی زانکۆی سلێمانیە لە ساڵی 1978 [ زیاتەر... 👁] ✖ ✖ 0 0 ✔ 70% ✍ م.ب. 18-8-2015 23:20:10\n📷 تیپی کاردۆ زانکۆی سلێمانی ساڵی 1976 وینە و پەنەجناس\n📅 کاتوو تۆمارکەردەی Mar 1 2020 9:14PM\nتیپی مۆسیقای کاردۆ زانکۆی سلێمانی ساڵی 1976. [ زیاتەر... 👁] ✖ ✖ 0 1 ✔ 84% ✍ ج.ع.ئـ. 1-3-2020 21:14:01\n📷 تیپی کۆڕاڵی زانکۆی سلێمانی 1992-2001 وینە و پەنەجناس\n📅 کاتوو تۆمارکەردەی Jul 29 2015 12:28PM\n👁 ئی بابەتە 10,178 جارێ وینیان\nدلێر کەریم تیپی کۆڕاڵی زانکۆی سلێمانی ئەو تیپە خن [ زیاتەر... 👁] ✖ ✖ 0 0 ✔ 84% ✍ م.ب. 29-7-2015 12:28:21\n📷 جیاوازیی زانکۆی سلێمانی لە ماوەی 40 ساڵدا وینە و پەنەجناس\n📅 کاتوو تۆمارکەردەی Nov 27 2013 11:19PM\n👁 ئی بابەتە 11,634 جارێ وینیان\n... [ زیاتەر... 👁] ✖ ✖ 0 0 ✔ 70% ✍ هـ.ب. 27-11-2013 23:19:49\n📷 چوار کچە خوێندکاری زانکۆی سلێمانی، ساڵی 1970 وینە و پەنەجناس\n📅 کاتوو تۆمارکەردەی Apr 15 2018 1:41PM\n... [ زیاتەر... 👁] ✖ ✖ 0 1 ✔ 70% ✍ هـ.ب. 15-4-2018 13:41:20\n📝 خوێندنی باڵا دەستخۆشی لە زانکۆی سلێمانی دەکات بەڵگەنامێ\n📅 کاتوو تۆمارکەردەی Feb 5 2020 9:58AM\n👁 ئی بابەتە 651 جارێ وینیان\nبۆ / بەڕێزان سەرۆک و ئەندامانی ئەنجومەنی زانکۆی سل [ زیاتەر... 👁] ✖ ✖ 0 2 ✔ 99% ✍ ب.ج. 5-2-2020 9:58:24\n| کاتوو وەشکەردەیو لاپەڕەی: 5,07 چرکە!


Diplomatic Magazine | كیمیابارانی هەڵەبجە لە بەڵگەنامە نهێنییەكانی ئەمەریكادا\nئەوكاتەی كە حكومەتی عێراقی هەڵەبجەی كیمیایباران كرد، ئەمەریكا حكومەتی عێراقی وەك تاوانباری جەنگ نە ناساندو لەپاش ئەوەش هاوكارییە ئابوری‌و سەربارزییەكانی بۆ عێراق ڕانەگرت‌و لەپاش كارەساتەكەش قەرزەكانی ئەمەریكا بە عێراق دوو بەرانبەر زیادی كرد.\nچەند ڕۆژ دوای كیمیایبارانی هەڵەبجە، سەددام حسێن، سەرۆككۆماری ئەوكاتەی عێراق، پەلاماری كیمیایی بۆ سەر هەڵەبجە، خستە ئەستۆی ئێران‌و " رۆناڵد ڕیگان"ی سەرۆككۆماری ئەوكاتەی ئەمەریكاو دەزگای هەوڵگری سی ئای ئەی، پشتگیری لێدوانەكەی سەددامیان كردو دۆناڵد ڕیگان ڕایگەیان كە تاران كیمیایبارانی هەڵەبجەی كردووە.\nتا ساڵی 1983و پاش چوار ساڵ لە جەنگی نێوان عێراق‌و ئێران، ئەمەریكا بەردەوامبوو لە ڕاگەیاندنی بێلایەنی‌و خۆ بەدورگرتنی لە جەنگی نێوان ئەم دوو وڵاتەدا، بەڵام گرنگیپێدانی واشنتۆن بە عێراق، بەدرێژایی ئەو ساڵانە تا دەهات لە زیادبووندا بوو.\nلەگەڵ ئەوەدا كە ئەمەریكا دەیزانی حكومەتی عێراق چەكی كیمایی بەرانبەر خەڵكی مەدەنی شاری هەڵەبجە بەكارهێناوە، بەڵام ئیدارەی حكومەتەكەی ڕۆناڵد ڕیگان‌و سی ئای ئەی، ئەو هەوڵانەیان شكست پێدەهێنا كە لایەن ئەنجوومەنی پیران‌و كۆنگرێس، بهێنرایەتە ئاراوە بۆ فشار خستنە سەر عێراق\nسەركەوتنە سەربازییەكانی ئێران‌و شكستی بەردەوامی عێراق لە جەنگدا، نەیهێشت ئەمەریكا بێلایەن بمێنێتەوەو لەسەر بنەمای دوژمنی دوژمنم‌و لە پێناو بەرژوەندییە ئابورییەكانیدا، كەوتە پاڵپشتی‌و هاوكاریكردنی عێراق.\n" جۆرج شۆڵز" وەزیری دەرەوەی ئەوكاتەی ئەمەریكا جەخت لەسەر ئەم ڕاستییە دەكاتەوەو دەڵێت:" پاڵپشتییەكانی ئەمەریكا بۆ عێراق، لەبەرانبەر سەركەوتنە سەربازییەكانی ئێران زیادی كرد".\nپاش ئەوەی كە لە ڕۆژی 15- 3- 1988دا، هێزەكانی سوپای پاسداران‌و هێزەكانی یەكێتی نیشتیمانی كوردستان توانییان هێزەكانی عێراق لە هەڵەبجە وەدەرنێن، لە ڕۆژی دواترداو لە كاتژمێر 11ی 16- 3- 1998دا، عێراق بۆمبی كیمیایی ئاڕاستەی هەڵەبجە كرد، بە وتەی لیوا ڕوكن " وەفیق سامەڕائی"، 50 فڕۆكەی هێرشبەر كە هەریەكەیان چوار بۆمبای 500 كیلۆگرامییان هەڵگرتبوو، شاری هەڵەبجەیان بۆردومانكردو پەنجا فڕۆكە هێرشبەرەكە 100 تەن گازی كیمیاییان كرد بەسەر شاری هەڵەبجەدا.\nبەپێی زانیارییەكان، ئەو گازە كیمیاییانەی كە حكومەتی عێراق ڕژاندوویەتی بەسەر هەڵەبجەدا، لەچەند مادەیەكی كیمیاییی كوشندە پێكهاتووە " گازی خەردەل- دەمارە گاز- گازی سارین- تابوون- سیانید".\nسیانید لە خراپترین جۆری گازە كیمیاییە بەكار هاتووەكان بووەو هەر ئەم گازەش بووە كە وایكردووە، برینداران‌و بەركەوتوانی كیمیاییەكە نەتوانرێت چارەسەر بكرێن.\nشەش ساڵ بەر لە كیمیایبارانكردنی هەڵەبجە، ئەمەریكا دەیزانی كە حكومەتی عێراقی توانای بەرهەمهێنانی چەكی كیمیایی هەیەو زانیاری تەواوەتیش لەبەردەم حكومەتەكەی ڕۆناڵد ڕیگاندا بووە كە عێراق لە ساڵی 1982دا چەكی كیمیایی بەكارهێناوە.\nلە كۆبوونەوەیەكی ئەنجومەنی پیرانی ئەمەریكا، بۆ ئیدانەكردنی بەكارهێنانی چەكی كیمیایی لە لایەن عێراقەوە لە هەڵەبجە، سیناتۆر " مایكێل" بەسەرۆكی ئەنجوومەنەكەی ڕاگەیاندووەو وتوویەتی:" گەلێك نیشانە لەبەر دەستابوون كە توانای بەرهەمهێنانی چەكی كیمیایی لە ڕۆژهەڵاتی ناوەڕاست ڕوو لە پەرەسەندنە، ئێمە دەزانین لە ساڵی 1982 عێراق دەستیكرد بە تاقیكردنەوەی چەكی كیمیایی‌و بە هەڵە بە چەكی كیمایی هێرشی كردە سەر سوپای خۆی".\nبە وتەی سیناتۆر " مایكێل"، پشكنەرانی نەتەوە یەكگرتووەكان، پێشتر ئەوەیان بە ئیدارەی حكومەتی ئەمەریكا ڕاگەیاندووە كە عێراق لە ساڵی 1984 – 1986و سەرەتای 1987 دژی ئێران چەكی كیمیایی بەكار هێناوە.\nلە ساڵی 1983 " جۆرج ناسان هۆ" بەڕێوەبەری نوسینگەی كاروباری سیاسی‌و سەربازی لە وەزارەتی دەرەوەی ئەمەریكا، سەرباری ئاماژەدان بە توانای بەرهەمهێنانی چەكی كیمیایی لە لایەن عێراقەوە، لە یاداشتێكدا " جۆرج شۆڵز"ی وەزیری دەرەوەی لەوە ئاگادار كردووەتەوە كە عێراق چەكی كیمیایی بەكار هێناوەو هاوكات دەزگای هەواڵگری " سی ئای ئەی" یش ئەوەی دووپاتكردووەتەوە كە كە عێراق بۆ یەكەمینجار لە حاجی ئۆمەران دژی كوردەكان گازی كیمیایی بەكارهێناوە.\nلەپاش كیمیایبارانكردنی هەڵەبجە، هەردوو ئەنجوومەنی پیران‌و ئەنجوومەنی نوێنەرانی ئەمەریكا، كۆمەڵێك كۆبوونەوەی تایبەتیان بە مەبەستی دەركردنی یاسایەك بۆ شەرمەزاركردنی بەكارهێنانی چەكی كیمیایی لە لایەن عێراقەوە لە هەڵەبجە ئەنجامداوەو داوایان لە حكومەتی وڵاتەكەیان‌و ئیدارەكەی ڕیگان كردووە كە گوشار بخاتە سەر عێراق‌و یارمەتییە سەربازی‌و ئابوورییەكانی بۆ عێراق ڕابگرێت.\nسیناتۆر"لانتۆس" لە یەكێك لە كۆبوونەوەكانی ئەنجومەنی پیراندا وتوویەتی:" دەبێت حكومەتی ئەمەریكا، گوشار بخاتە سەر ڕژێمی بەغدادو پێینیشان بدات كە كیمیاییبارانكردنی خەڵكی مەدەنی لە چاوی نەتەوە یەكگرتووەكانەوە قابیلی قبوڵ نییە، دەبێت نەتەوە یەكگرتووەكان بەزوترین كات لیژنەیەك بنێرێت بۆ ناوچەكە تا لەم كۆمەڵكوژییە بكۆڵێتەوە".\nسیناتۆر " ئەتكینز"، سەرباری ئەوەی كە داوای لە كۆنگرێس كردووە یاسای شەرمەزاركردنی بەكارهێنانی چەكی كیمایی لە لایەن عێراقەوە لە هەڵەبجە دەربكات، هاوكات ئەوەشی وتووە كە لە جەنگی نێوانیاندا، ئێرانیش دژی سوپای عێراق چەكی كیمیایی بەكارهێناوە.\nبەهەمانجۆر، سیناتۆر "مایكێل" لە یەكێك لە كۆبوونەوەكانی ئەنجوومەنی پیراندا، كیمیایبارانكردنی هەڵەبجەی خستۆتە ئەستۆی ئێران‌و وتوویەتی:" ئێران چەند ساڵێك بەر لە عێراق، دەستیكردووە بە بەرهەمهێنانی چەكی كیمیایی‌و‌و بەپێی ڕاپۆرتەكان، ئێران لە تۆڵەی هێرشە كیمیاییەكانی عێراق، لەهەڵەبجە چەكی كیمایی بەكار هێناوە".\nچەند ڕۆژ دوای كیمیایبارانی هەڵەبجە، سەددام حسێن، سەرۆككۆماری ئەوكاتەی عێراق، پەلاماری كیمیایی بۆ سەر هەڵەبجە، خستە ئەستۆی ئێران‌و " رۆناڵد ڕیگان"ی سەرۆككۆماری ئەوكاتەی ئەمەریكاو دەزگای هەوڵگری سی ئای ئەی، پشتگیری لێدوانەكەی سەددامیان كردو ن ڕایگەیاند كە تاران كیمیایبارانی هەڵەبجەی كردووە.\nسیناتۆر " پێڵ" ئەندامی ئەنجوومەنی پیرانی ئەمەریكا، لە یەكێك لە كۆبوونەوەكانی ئەنجمومەنی پیراندا كە تایبەت بووە بە كیمیایبارانكردنی هەڵەبجە، داوای لە ئیدارەی حكومەتەكەی ڕۆناڵد ڕیگانی سەرۆككۆمار كردووە كە یارمەتییە ئابورییەكانی ئەمەریكا بۆ عێراق بپچڕێنرێت‌و بەپێوویستیشی زانیوە ئەمەریكا دژی ئەو قەرزانە دەنگ بدات كە دامەزراوە ئابورییە نێودەوڵەتییەكان دەیدەنە عێراق‌و هاوكات داوای ڕاگرتنی ناردنە دەرەوەی نەوتی عێراقیشی كردووە.\nئەو سیناتۆرەی ئەو دەمەی ئەنجومەنی پیرانی ئەمەریكا، هۆكاری بێدەنگبوونی ئەمەریكاو وڵاتانی زلهێزی جیهانی بەرانبەر كیمیایبارانكردنی هەڵەبجەی بەمجۆرە لێكداوەتەوە:" كورد كیمیاباران دەكرێت‌و جیهان بێدەنگە، ئەم بێدەنگییەش چەند هۆكارێكی هەیە، سەرچاوەی نەوتی زۆری عێراق‌و هیوای تێكنەچوونی وتووێژە هەستیارەكان كە ئامانجی كۆتایی پێهێنانی جەنگی ئێران عێراقە".\nسەرباری داواو فشارەكانی ئەنجوومەنی پیران‌و كۆنگرێس، بە مەبەستی سەركۆنەكردنی عێراق‌و بڕینی هاوكاریی‌و پاڵپشتییە سەربازی‌و ئابورییەكان لە لایەن ئەمەریكاوە بۆ عێراق، بەڵام كۆشكی سپی سەبارەت بە كیمیایبارانی هەڵەبجە ڕایگەیاندووە، كە ئەوان ناتوانن لەوە دڵنیابن كە حكومەتی عێراق بەرپرسە لەو هێرشە كیمیاییەو بەڵكو پێدەچێت ئێرانیش لە شەڕەكەدا تۆپبارانی كیمیایی كردبێت.\nلەگەڵ ئەوەدا كە ئەمەریكا دەیزانی حكومەتی عێراق چەكی كیمایی بەرانبەر خەڵكی مەدەنی شاری هەڵەبجە بەكارهێناوە، بەڵام ئیدارەی حكومەتەكەی ڕۆناڵد ڕیگان‌و سی ئای ئەی، بە هەموو شێوەیەك لە پشتی هەوڵە سەربازییەكانی عێراقەوە بوون‌و هەموو ئەو هەوڵانەشیان شكست پێدەهێنا كە لایەن ئەنجوومەنی پیران‌و كۆنگرێس، یان هەر لایەنێكی ترەوە بهێنرایەتە ئاراوە بۆ فشار خستنە سەر عێراق‌و تاوانباركردنی بە بەكارهێنانی چەكی كیمیایی لە شاری هەڵەبجە.\nهەڵووێست وەرنەگرتنی ئەمەریكاو بڕیارنەدان بە تاوانباركردنی بە بەكارهێنانی چەكی كیمیایی لە هەڵەبجەو فشارنەخستنە سەر عێراق‌و كۆتایی پێنەهێنانی یارمەتیی‌و پاڵپشتییە ئابوری‌و سەربازییەكان لە لایەن ئەمەریكاوە بۆ عێراق، لەوەوە سەرچاوەی گرتووە كە ئەمەریكا پێیوابووە هەر سزایەك بۆ سەر عێراق، یەكسانە بە بەهێزبوونی دوژمنەكەی كە ئێرانە.\nبۆ نوسینی ئەم ڕاپۆرتە، سوود لەم سەرچاوانە وەرگیراوە:\nیەك: كوردو كوردستان لە بەڵگەنامە نهێنییەكانی ئەمەریكادا- ئامادەكردنی- لۆكمان میهۆ- وەرگێڕانی لە ئینگلیزییەوە- وریا ڕەحمانی- 2009- هەولێر.\nدوو: دۆزی كورد لە بازنەی پەیوەندییەكانی ئەمەریكاو عێراقدا- 1975- 1990- گۆران ئیبراهیم ساڵح- 2013- هەولێر.\nسێ: كۆمەڵكوژی كورد لە جەنگی ئێران- عێراقدا- هەڵەبجە بە نموونە- عادل سدیق عەلی- 2018- سلێمانی.


سیستمی نوێی چاودێری بۆ پاراستنی راوەی ئەنبار لە دەزەکردنی داعش\nئه‌و سیستمە کە سەرەتای ئەم مانگە دانرا چاودێریكردن و ئاشكراكردنی هەر جوڵەیەکی گوماناویش مه‌یسه‌رده‌كات.\nبەرپرسانی سەربازی لە راوە ئامادەی دەستپێکردنی سیستمە نوێکە دەبن بۆ چاودێریکردن لە شارەکە و ناوچە بیابانییەکان. [خاوەنی وێنە: وەزارەتی بەرگری عێراق]\nكاربه‌ده‌ستانی عێراق سەرەتای ئەم مانگە سیستمێکی نوێی چاودێرییان خستەکار لە شاری راوە و ناوچە بیابانییەکانی چواردەوری لە رۆژئاوای پارێزگای ئەنبار بۆ رێگرتن لە هەوڵەکانی دزەکردن لەلایەن چەکدارانی رێکخراوی "دەوڵەتی ئیسلامی" (داعش)ه‌وه.\nحکومەتی ناوخۆیی راوە پرۆژەکە جێبەجێدەکات بە هاوکاری لەگەڵ هێزە ئەمنییەکان، کە بەکارهێنانی کامێرا پێشکەوتووەکان و ئامێرەکانی دیکە لەخۆدەگرێت لەناو شارەکە و ناوچەکانی دەوروبەری.\nسەرۆكی شارەوانی راوە، حسێن عەکیدی بە دیارونای وت: "ئامادەکاریمان کرد بۆ جێبەجێکردنی سیستمەکە دوای ئەوەی شارۆچکەی راوەمان لە داعش گرتەوە لە کۆتایی 2017."\nوتی هه‌ڵكه‌وتی ئەم شارە، کە درێژدەبێتەوە بەرەو سنووری سوریا و ئەو بیابانە بەرفراوانەی چواردەوری لە هەموو لایەکەوە، وایکرد دەسەڵاتی ناوخۆیی "ئەم پرۆژەیە دەستپێبکات بۆ به‌ته‌واوی پشتیوانیكردنی هێزە ئەمنییەکان."\nسیستمی چاودیریکردنەکە لە 5 ئازار دەستیکرد بە کارکردن و "چەندین کامێرای گەرمی و بینین بە شەو لەخۆدەگرن کە توانای دۆزینەوە و بینینی درووستیان لە زۆر دوورەوە هەیە، جگە لە ئامێرەکانی دیکەی چاودێری کە هۆشداری پێشینە دەدەن".\nوتی ئەو ئامێرانە بەیەکەوە بەستراونەتەوە و بنکەی کۆنترۆڵ و چاودێریش لە بینای شارەوانیدایه لەگەڵ شاشەکان و بانکی دیجیتاڵی ڤیدیۆ تۆمارکراوەکان.\nپاراستنی ناوچە بیابانییەکان\nعه‌كیدی وتی سیستمی چاودێرییەکە ئێستا 24 کاتژمێر کاردەکات و "بەهیواین رەوشی ئەمنی بەشێوەیەك باشبکات بەخێرایی جوڵەی گوماناوی و دزەکردنەکان بدۆزێتەوە کە شارەکەمان دەکەنە ئامانج."\nوتیشی: "رێگەیەکی کاریگەرتریش دابینده‌کات بۆ چاودێریکردنی ناوچە بیابانییەکان لە دەوری شارەکە و ئەو هەوڵانەی دوژمنیش بەرپەچده‌داتەوە کە دەیدەن بۆ خۆشاردنەوە و بەکارهێنانی بیابانەکە بۆ ئەنجامدانی هێرش بە موشەك."\nئەکیدی وتی بیابانەکە لە راوە، کە ناسراوە بە جەزیرە، "پارێزراوە بەڵام نەك هەمووی چونکە زۆر بەرفراوانە و نزیکیشە لە سوریا".\nوتی هێزە ئەمنییەکانی سەر بە فەرماندەیی ئۆپەراسیۆنەکانی جەزیرە و فەوجی 28 ی سوپا بەردەوام ئەرکە پلان بۆ دانراوەکانیان جێبەجێدەکەن بۆ پاکردنەوە و شەن و کەوکردنی بیابانەکە.\nوتیشی بەبێ ئەو ئۆپەراسیۆنانە، پاشماوەکانی داعش "دەتوانن شوێنپێیه‌ك بۆ خۆیان بدۆزنەوە لە بیابانەکەدا و لەوێشەوە ببنە هەڕەشە بۆ سەر شارەکە و تەواوی پارێزگاکەی [ئەنبار]."\nکەسایەتییه‌كی ناسراو و سەرۆکی موختارەکانی راوە، شێخ ریاز عەمار حەمید وتی سیستەمەکەی چاودێری "یەکێکە لەو پرۆژانەی گۆڕانکارییەکی چۆنایەتی نیشاندەدات لە سێکتەری ئەمنیدا".\nبە دیارونای وت: "سیستمەکە چاودێریی ورد لە نزیكەوە دابیندەکات بۆ شارەکەمان، بەتایبەتی لەبەری رۆژئاواوە، کە پێشتر ئێمە پێماندەوت سێگۆشەی مەرگ چونکە دەروازەیەکی سەرەکی بوو بۆ تیرۆریستەکان لە چه‌ند ساڵی رابردوودا."\nوتی دانانی کامێرا لەسەر دووڕیان و شەقامە سەرەکییەکان و بارەگاکانی حکومەت لە شارەکە و چواردەوریدا بینین لە دوورەوه ئاساندەکات تەنانەت لەکاتی رەوشی خراپی کەش و هەوادا.\nنوێنەرانی ئیدارەی ناوخۆیی شارەکە و هێزە ئەمنییەکان لە نزیك بنکەی کۆنترۆڵی چاودێریکردنەوەکەن و هەماهەنگی دەکەن بۆئەوەی بەخێرایی دەستوەردانبکەن کاتێك هەر جۆرە دزەکردنێك روودەدات یان مەترسییەکی ئەمنی دەدۆزرێتەوە.\nحەمید جەختیکردەوە كه ئەمنییەت لە راوە باشە لەدوای رزگاربوونەوە و ئەوەش دەگەڕێتەوە بۆ "ئۆپەراسیۆنەکانی گەڕان لە بیابانەکەدا و بڵاوکردنەوەی هێزی ئەمنی زۆر لەناو شارەکەدا".\nوتیشی بڕوای زیاتری هاونیشتمانیان بە هێزە ئەمنییەکانیان رۆڵێکی گرنگی هەیە بۆ باشترکردنی ئارامی و ئاسایش.\nدووبارەکردنەی هەوڵەکان لە شارەکانی دیکەی ئەنبار\nسەرۆکی لیژنەی ئەمنی له ئەنجومەنی پارێزگای ئەنبار، نەعیم كه‌عود وتی گرنگە سیستمەکە لە سەرانسەری شارەکانی پارێزگای ئەنبار دابنرێت بەتایبەتی لە ناوچە سنوورییەکان.\nبە دیارونای وت: بەکارهێنانی تەکنەلۆژیای پێشکەوتوو وەك ئه‌و کامێرانه‌ی هەستەوەریی گەرمییان تێدایه، دەمێکە لەلایەن ئەنجومەنی پارێزگاوە داواکراوە."\nروونیکردەوە كه سیستمەکە هاوکاردەبێت لە دۆزینەوەی ئامانجە مەترسیدارەکان و باری سەرشانی هێزە ئەمنییەکانیش سووكدەکات.\nوتی: "دڵخۆشین ئەم تەکنەلۆژیایەمان لە راوە هەیە چونکە شارۆچکەکە کەوتۆتە سەر دووڕیانی نێوان پارێزگای سەڵاحەدین و نەینەوا لە باکور و رۆژهەڵاتەوە و لە رۆژئاواشەوە نزیكە لە سنوور (لەگەڵ سوریا)."\nوتیشی: "هیوادارین هەموو شارەکانی ئەنبار، بەتایبەتی شارۆچکە سنوورییەکانی وەك روتبە و قائیم لەم پرۆژانە سوودوەربگرن و بەتەواوتی دەروازەکانی رۆژئاوای پارێزگاکەمان پارێزراوبن."


سەرکەوتنەکەی ئێران دیسانەوە ترەمپی شڵەژاندەوە - جام کوردی\nسەرکەوتنەکەی ئێران دیسانەوە ترەمپی شڵەژاندەوە\n24 نیسان 2020\nیەکەم مانگی دەستکردی سەربازیی ئێران بە ناوی نور گەیشتە بۆشایی ئاسمان و سەرکەوتووانە لە سوڕگەی 425 کیلۆمەتری زەوی جێگیر بووە.\nسەرکەوتنەکەی سوپای پاسدارانی شۆڕشی ئیسلامی ئێران لە ناردنی ئەم مانگە دەستکردە بۆ بۆشایی ئاسمان پیشاندەری ئاستی باڵای توانا ناوخۆییەکانی ئێران و بە تایبەت سوپای پاسدارانە وەک دامەزراوەیەکی نیشتمانی و پاڵپشتیکراوی گەلی ئێران و لە لایەکی دیکەوە ئەوەشی خستەڕوو کە ئەمریکا ئەو کاتەی کە ویستی هەبوو پرۆژەی مووشەکیی ئێران لە ڕێکەوتنێکی نوێی وەک ڕێکەوتنی ناوەکی سنوردار بکات چیی لە سەردا بووە. خاڵی گرنگ و بەرچاو ئەوەیە کە سەرکەوتنە مەزنەکەی سوپای پاسداران لە کاتێکدا بووە کە ساڵانێکە کراوەتە ئامانجی گەمارۆ و سزاکانی ئەمریکا بە تایبەت لە پاش هاتنەسەرکاری دوناڵد ترەمپ کە ئامانجی سەرەکی ئەو گەمارۆ و گوشارانەی ئەمریکا سوپای پاسدارانی شۆڕشی ئیسلامی بووە.\nوزیری بەرگری ئەمریکا لە کاردانەوەیەکدا کە توڕەبوونێکی پێوە دەبینرا، دانی بە سەرکەوتنەکەی ئێراندا نا و وتی کە واشنتن لە نزیکەوە چاودێری چالاکییە مووشەکییەکانی ئێران دەکات.\nئەمەش لە کاتێکدایە کە ڕووداوی ناردنە ئاسمانی مانگی دەستکردی سەربازی ئێران ئەوەی پیشاندا کە سیستەمی هەواڵگری ئەمریکا بەوەی کە بانگەشەی بۆ دەکرێت هێندە بەهێز نییە و یان سەبارەت بە ئێران هێندە کاریگەریی نییە.\nتوڕەبوونی بەرپرسانی باڵای ئەمریکا زیاتر بە لێدوانەکانی ترەمپەوە هەستی پێکرا. ئەگەرچی ترەمپ بە تایبەت باسی مانگی دەستکردی نوری نەکرد بەڵام بە هەڕەشەی دەریایی لە ئێران ڕایگەیاند فەرمانی بە هێزەکانی وڵاتەکەی داوە لە بەرامبەر جموجوڵەکانی دەریایی ئێران کاردانەوەیان هەبێت. ترەمپ لە کاتێکدا لە بەهێزبوونی دەریایی ئێران توڕەیە، بە ناچاری یەکەم سەرکەوتنی سەربازیی ئێرانی لە بۆشایی ئاسمان پێگەیشت. ئەو هەواڵانەش هەموو کات ترەمپی تووشی شڵەژان کردووە، ئەویش لە سەردەمی قەیرانی کرۆنا لە ئەمریکا و داڕمانی نرخی جیهانیی نەوت.\nهاوکات ڕژێمی زایۆنیستیش نیگەرانی خۆیی لەو سەرکەوتنە مەزنەی سوپای پاسدارانی شۆڕشی ئیسلامی ئێران دەربڕی و داواشی لە کۆمەڵگای نێودەوڵەتی کرد کە سزای زیاتر بە سەر ئێراندا بسەپێنن. لە ڕاستیدا تا ئێستا ئیسرائیل نیگەرانی ئێران و بەرەی خۆڕاگری لە زەوی، ئاسمان و دەریاوە بووە و دەبێت لێرە بە دوا لە بۆشایی ئاسمانەوە پەیامی نیگەرانی زیاتری پێبگات.\nسەرکەوتنەکەی سوپای پاسدارانی شۆڕشی ئیسلامی ئێران دوو پەیامی گرنگی هەیە. یەکەم: سوپای پاسداران هێزێکی نیشتمانی و پاڵپشتیکراوی گەلی ئێرانە و لە بەرەی یەکەمی پاراستنی وڵاتدایە و لە سەرجەم قەیرانەکانیش قسەی یەکەمی بۆ خزمەت بە گەلی ئێران کردووە و بە هەبوونی هێزێکی وەک سوپای پاسداران دوژمنان ناتوانن لە سنورەکانی ئێران نزیک بوونەوە. هێرشە مووشەکییەکەی سەر بنکەی سەربازی عەین ئەسەد و کاریگەریی مووشەکەکانی ئێران و سوپا وای لە ئەمریکا و هاوپەیمانەکانی کردووە بە چاوێکی دیکەوە سەیری ئەم بەهێزبوونەی سوپا بکەن.\nدووەم: ناردنی سەرکەوتووانەی مانگی دەستکردی سەربازی سوپای پاسدارانی شۆڕشی ئیسلامی ئێران بۆ بۆشایی ئاسمان ئەوەی سەلماند کە چەکی گەمارۆکانی ئەمریکا بێ کاریگەرە و ئیرادەی نیشتمانیی ئێرانییەکان زۆر دەمێکە بە سەرکەوتنە یەک لە دوای یەکەکان ئەو پیلانەی پووچەڵ کردووەتەوە و ترەمپ و گوێڕایەڵەکانی دەبێت لە داهاتوودا چاوەڕوانی هەواڵی زیاتری وەک مانگی دەستکردی نور بن.


به‌شداریی هه‌یئه‌تێکی حدک له کانادا له کۆبوونه‌وه‌یه‌کی ب?\nناوەندی هەواڵ- کانادا: رۆژی شەممە، 16 ی بانه‌مه‌ڕ لە سەر بانگهێشتنی" بەرەی دێمۆکراتیکی گەلی ئەهواز" هەیئەتێکی حزبی دیمۆکراتی کوردستان پێکهاتوو لە هاوڕێیان برایم جەهانگیری و کاک جەعفەر موقەدەم بەشدارییان له‌کۆبوونەوەکدا کرد کە بۆ یادەوەریی رووخانی حکوومەتی شێخ خەزعەل لە ئەهواز پێک هاتبوو.\nلە کۆبوونەوەیە دا کە به بەشداریی نوێنەرانی رێکخراو و لایه‌نه سیاسییەکانی گەلانی ئێران به‌ڕێوه چوو، برایم جەهانگیری وتارێکی پێشکەش کرد. ناوبراو شیکردنەوەیەکی ئیدە و بیرۆکەی داگیرکاره‌ی میللەتانی باڵادەستی له‌لایه‌ن نه‌ته‌وه باڵادسته‌کانه‌وه کرد وچەوسانەوە و ستەمی ئابووری و کۆمەڵایەتی و سیاسیی بە ئیدئۆلۆژی باوی نەتەوە باڵادەستەکان لە هەموو جیهان ناوبرد. لە بەشێکی دیکەی وتەکانی دا برایم جه‌هانگیری وێرای شیکردنەوەی سیاسەتەکانی حیزب و بەرنامەی حیزب بۆ دوا رۆژ کە فیدرالێزمی وەک سیستەمی گونجاو بۆ حکوومەتی داهاتووی ئێران پەسند کردووە، ئاماژەی بەو خاڵە گرینگە کرد کە ئەوە بەرنامەی ئێمەیە بۆ دوارۆژی ئێران و بەر لە هەموو کەس پێویستە فارسەکان وەک نەتەوەی باڵاده‌ستی تا ئێستا ئەو سیستەمە قەبووڵ بکەن و بێ ئەم لاو ئەو لا دان بە مافی هەموو گەڵان ینیشتەجێ لە ئێران دا بنێن .\nشایانی باسه که نوێنه‌رانی ئەو حیزب و رێکخراوانە بەشداری ئەم کۆبوونەوەیە بوون که بریتی بوون له: حیزبی دێمۆکراتی کوردستان، حزب سەربەخۆیی ئازەربایجانی جنوبی، رێکخراوێ مافی مرۆڤی گەلی بلوچستان و رێکخراوی مافی مرۆفی گەلی تورکەمەن.\nبگه‌رێوه|ئەم بابەتە 4270 جار بینراوە| بینێره| چاپ


ته‌ندروستی عێراق: ڤایرۆسه نوێكه‌ی كۆرۆنا ده‌مانخاته به‌رده‌م مه‌ترسییه‌كی گه‌وره\nحوزەیران 29, 2022\nکانونی یەکەم 29, 2020\nئه‌ندامێكی لیژنه‌ی ته‌ندروستی و ژینگه‌ی ئه‌نجومه‌نی نوێنه‌رانی عێراق رایگه‌یاندووه، دۆخی بڵاوبوونه‌وه‌ی ڤایرۆسی كۆرۆنا له‌ئاستێكی به‌رزدایه، له‌به‌رده‌م مه‌ترسییه‌كی گه‌وره‌داین به‌ڵام بۆ ڕێگریكردن له بڵاوبوونه‌وه‌ی ڤایرۆسه نوێیه‌كه ده‌بێت رێكار و رێنماییه ته‌ندروستیه‌كان جێبه‌جێبكرێن.\nحه‌سه‌ن خه‌ڵاتی، ئندامی لیژنه‌ی ته‌ندروستی، له لێدوانێكی رۆژنامه‌ڤانیدا ده‌ڵێت، ژماره‌ی تووشبووان به‌رده‌وام روو له كه‌مبوونه‌وه‌یه و به‌رده‌وامیش ژماره‌ی چاكبوان زیاد ده‌كات، ماوه‌ی سێ مانگیشه ژماره‌یه‌كی كه‌م له تووشبووانی ئه‌و ڤایرۆسه گیان له‌ده‌ستده‌ده‌ن.\nله‌باره‌ی ڤایرۆسی نوێی كۆرۆنا ناوبراو ده‌ڵێت، ده‌ركه‌وتن و بڵاوبوونه‌وه‌ی ڤایرۆسه نوێیه‌كه‌ی كۆرۆنا له وڵاتانی ئه‌وروپا و دراوسێ جێگه‌ی مه‌ترسیه، پێویستی به به‌رده‌وامی جێبه‌جێكردنی رێكار و ڕێوشوێنه ته‌ندروستیه‌كان هه‌یه، چونكه ڤایرۆسه نوێیه‌كه خێرا ته‌شه‌نه ده‌كات و بڵاوده‌بێته‌وه.\nده‌رباره‌ی ڤاكسینی كۆرۆنا نوێیه‌كه رایگه‌یاند، تا ئێستا نازانین ڤاكسینه‌كه ده‌بێته هۆكار بۆ له‌ناوبردنی ڤایرۆسه نوێیه‌كه‌ی كۆرۆنا یاخود نا، بۆیه ته‌ندروستی جیهانی نیگه‌رانیه‌كی زۆری له‌ته‌شه‌نه‌سه‌ندنی ئه‌و ڤایرۆسه هه‌یه.\nدارشتنه‌وه: هـ . ش - سایتی هه‌ولێر\nئارامیم بێ داڵده‌یه\nئه‌م خۆشه‌ویستییه‌ت لێدێ


بو گەشت و گوزار و فروکەوانی وڤەگوهاستنا روژانه و بازرگانیا گشتی\n18-4-2017 اسطنبول -يلوفا- بورصا\nبازرگانیا گشتی ل سەرانسەری جیهانێ\nهه يفا هنكفينى\nگەشتێن VIP بو بیک و زاڤا روژانە بو وەلاتێ ترکیا بتنێ ٦٥٠$ ٠٧٥٠٨٨٧٦٩٦٩\nدابینکرنا فیزا بو سه رانسه رى جیهانى\nدابینکرنا کورسیێت خواندنى بوده رڤه ى وه‌لاتى\nجاره سه ریا نه خوشا زده رفه ى وه لاتى\nبو دابینکرنا هوتیلا ل هه مى جیهانى\nبخێر بێن بۆ مالپه‌رێ سه‌ره‌كی یێ كۆمپانیا مه سمیار تور بو گەشت و گوزارو فروکەوانی وڤەگوهاستنا روژانه و بازرگانیا گشتی\nكومپانیا مه شیانێن پێشكێشكرنا ووركشۆپ وپێشانگه‌هێن بازرگانی یێن جوراوجور هه‌نه و رێڤه‌برنا گروپێن بازرگانی د ناڤ و ده‌رڤه‌ی هه‌رێمێدا دگه‌ل هه‌بۆنا پسپورێن زمانی یێن شه‌هره‌زا و هه‌می پێداویستیێن هوتێلا وڤه‌گوهاستن وپێشوازیێ ب مه‌ره‌ما ئه‌كتیڤ كرن و پێشڤه‌برنا سێكتورا بازرگانی\nكومپانیا مه باشترین پسپور هه‌نه هه‌لگرێن باوه‌رنامێن دکتورا وماسته‌ر بو پێشكێشكرنا ئاموژگاریان و دابینكرنا كورسیێن خاندنێ ل (مصر –تورکیا – ئوکرانیا – روسیا-ئسبانیا -پولونیا – بریطانیا– چیک – ئه‌لمانیا)\nكومپانیا مه باشترین خزمه‌تگوزاریێن ته‌ندروستی پێشكێش دكه‌ت بو نه‌خوشا و چاره‌سه‌ری لسه‌ر ده‌ستێ پزیشكێن شاره‌زا ل نه‌خۆشخانێن پێشكه‌فتی د بوارێ ته‌ندروسی و چاره‌سه‌ریێ دا (ئیران . هندستان . تورکیا . ئه‌وروپا)\nپشویێن خۆ به‌رفره‌هتر بكه بو هه‌می جیهانێ\nكومپانیا مه باشترین گروپێن گه‌شتیاری پێشكێش دكه‌ت\nبو توركيا و ئه‌رمينيا و ماليزيا\nو گه‌له‌ك جهێن دی و باشترین خزمه‌تگوزاری و باشترین هوتێل و خوشترین جهێن گوزاری پێشكێش دكه‌ت\nكومپانیا مه باشترین به‌رنامێن گوزاری و پێشكێشكرنا باشترین خزمه‌ت د جیهانا گه‌شت و گوزارێدا هه‌نه ب رێكا ئامرازێن هاتوچونێ یێن مودرێن و فروكه‌ڤانییێ و رێكخستنا باشترین به‌رنامێن گوزاری و به‌رهه‌ڤكرنا هوتێلێن هه‌ره‌باش و پاسێن مودرێن و پێشوازیه‌كا هه‌ره باش ژ لایێ كارمه‌ندێن پروفێشنال د بوارێ به‌رنامێ گوزاریدا\nڤه‌گوهاستنا روژانه بو تورکیا وئیران ب نویترین پاس دگه‌ل خزمه‌تێن مێهڤانداری و ئینته‌رنێتێ و بكرێگرتنا پاسا بو شاندا و كونفرانسا و گه‌شتێن زانستی دناڤ و ده‌رڤه‌ی هه‌رێما كوردستانێ و دابینكرنا نویترین ئوتوموبیلێن بچیك بو ڤه‌گوهاستنێ دناڤ بازارێن هه‌رێمێ و ده‌رڤه‌ی هه‌رێمێ\nكومپانیا سمیارتور خزمه‌تگوزاریێن خو پێشكێش دكه‌ت بو ئاسانكرنا پروسا بده‌ستڤه‌ئینانا ڤیزێ برێكا ئاسانكرنا پروسێ بده‌ستڤه‌ئینانا ڤیزێ بو هه‌می ولاتێن جیهانێ چ ل كێشوه‌رێ ئه‌وروپا یان ئسترالیا یان ئه‌مریكا باشور یان باكور یان كێشوه‌رێ ئاسیا\nسمیارتور د رێزا ئێكێ دایه د جیهانا فروكه‌ڤانیێدا برێكا پێشكێشكرنا خزمه‌تگوزاریێن خو دڤی بواریدا ئه‌وژی برێكا هه‌بونا كارمه‌ندێن پسپور بو برینا پلێتێن فروكه‌ڤانیێ و بكرێ گرتنا فروكان بو شانده‌یا و حه‌ج و عومرێ\nبخێر بێن بو كوردستانێ\nكومپانیا مه باشترین به‌رنامه یێن هه‌ین دناڤ هه‌رێما كوردستانێ دا بو پێشوازی كرنێ ژ وان گه‌شتیارێن بیابی ئه‌وێن سه‌ره‌دانا هه‌رێمێ دكه‌ن و گه‌راندنا وان بو سه‌ر جهێن گه‌شتیاری و فولكلوری و ره‌وشه‌نبیری و هونه‌رێ كوردی\nتایێن کۆمپانیا مە\nسمیار تۆر - تایێ ئاکرێ\nسمیار تۆر - تایێ زاخۆ\nسمیار تۆرل شیخان\nسمیار تۆر _هه ولیر\nسمیار تۆر سوران\nدهوك - جادا K.R.O\nئه‌م كینه | گه‌له‌ری | په‌یوه‌ندی


ماڵپەری فیردەوس | حوکمی نوێژ بڕین ئەگەر کەسێک بەربووەوە یان لە ھۆش خۆ چوو؟\nسەردێری پرسیار:حوکمی نوێژ بڕین ئەگەر کەسێک بەربووەوە یان لە ھۆش خۆ چوو؟\nبەرواری دانان :2020-02-02 کۆدی پرسیار:1760\nپرسیار: جائیز نییە و نوێژت بەتاڵە کاتێک یەکێک دەکەوێت و نوێژ نەبڕی! چ نەبێ دەبێت دووان نوێژەکە ببڕن وبیبەن بۆ نەخۆشخانە گەر حاڵەتێکی واتان دیت؟ ئەو جۆرە ڤیدیۆیانە خزمەت بەدین وموسڵمان ناکات ئەگەر بێتو کابرایەک لەناو نوێژ بکەوێت و مەجالی بردنە نەخۆشخانەی هەبێت ونەیبەن تا دەمرێت، ئیتر ڕۆیشتنی ئەم ڕۆحە لەسەر هەموومان حیسابه! یەعنی تاقانەی پێنج خوشکی بێ دایک وباب زمانی هەڵگەڕێتەوە و تۆش ئیهمالی بکەیت بەهۆی نوێژەوە کەچی تەنها چەناگە بەرزکردنەوەی کەسەکە لەخنکان قورتار دەکات، تۆش بەهۆی دوو ڕکات نوێژەوە کەدیار نیە قبوڵە یان نا بەهۆی خراپەکاریەکانمان، لێبگەڕێین کەسێک بمرێ؟! خوا لێمان قبوڵ ناکات! چونکە نوێژ دووبارە دەکرێتەوە و لەنوێژەکە خێری زیاترت دەگات ئەگەر نەفسێک لەمردن بگەڕێنیەوە وەک ئەوە وایە هەموو زیندەوەری گەردوونت لەمردن گەڕاندبێتەوە.پاشان کە یەکێک لەپێشت لەدواوەت لەتەنیشتت بکەوێت تۆ ئاگات لەنوێژەکە نامێنێت! فکرت دەڕوات بەلای کەسەکە وئیتر بەس جوڵەت بۆ ئەمێنێتەوە لەناو نوێژەکە، نزیکی کەسەکە بن بیبەینە نەخۆشخانە و چ نەبێ با گوێبیستی وەسیەت و وتە و داواکاریەکانی بین پێش ئەوەی بمرێ بزانین چ دەڵێ خۆ ئەگەر دەسەڵاتی عەبدی تێدانما ئەوکات هەزارجار ( لاٳلە ٳلااللە) مردن؟\nوەڵام: سەرتا زانایان دەڵێن بڕینی نوێژ دوو حالەتە:\nحالەتی یەکەم: ئەگەر نوێژەکە واجب بوو، حەڕامە ببڕیت بێ ھۆکاری شەرعی بە یەک دەنگی ھەموو زانایان.\nلە الموسوعة الفقهية الكويتية باس کراوە دەڵێت: (بڕینی عیبادەتی واجب دوای داخل بوونی بێ عوزری شەرعی، دروست نییە بە یەک دەنگی ھەموو زانایان، چونکە بڕینی بێ ھۆکاری شەرعی گاڵتە کردنە و نەفی حورمەتی عیبادەت دەکات، بەڵگە ھاتووە نەھی کراوە عیبادەت پووچ بکەیت، خوای گەورە دەفەرمووێت: "وَلَا تُبْطِلُوا أَعْمَالَكُمْ"\nسەبارەت بە بڕینی بەھۆی ھۆکارێکی شەرعی دروستە، نوێژ دەبڕدرێت لەبەر کوشتنی مار و شتی تر، وە لەبەر فەرمان کردن بە کوشتنی، .....) الموسوعة الفقهية الكويتية (٣٤/٥١).\nحالەتی دووەم: ئەگەر نوێژەکە سونەت بوو مەجالی تێدایە ئەگەر ببڕیت بێ ھۆکاری شەرعی.\nالموسوعة الفقهية الكويتية باس کراوە دەڵێت: (سەبارەت بە بڕینی سونەت دوای چوونە ناوی جیاوازی ھەیە لەنێوان زانایان لەسەر حوکمەکەی:\nحەنەفی و مالکی دەڵێن: نابێت ببڕیت دوای داخل بوونی بێ عوزر، وەک واجب وایە دەبێت تەواوی بکەیت چونکە عیبادەتە. شافعی و حەنابلە دەڵێن: دروستە سونەت ببڕیت بێجگە لە حەج و عومرە، لەبەر فەرموودەی: "المتنفل أمير نفسه" أخرجه الترمذي من حديث أم هانئ بلفظ: (الصائم أمير أو أمين نفسه)، بەڵام سونەت وایە تەواوی بکەیت .\nسەبارەت بە حەج و عومرە دەبێت تەواوی بکەیت، ...) "الموسوعة الفقهية الكويتية" (٣٤/٥١). موسلمان دەبێت نوێژ ببڕێت ئەگەر بزانێت بە هیلاک دەچێت یان کەسێکی تر بە هیلاک دەچێت، بەڵام سەبارەت بەو وتەیە: (نوێژت بەتاڵە کاتێک یەکێک دەکەوێت و نوێژ نەبڕی)، ئەمەیان جێگای تێڕوانینە، چونکە هیچ بەڵگە نەهاتوون لەسەر بەتاڵ بوونی نوێژ. موسلمان نابێت شوێن هەواو وئارەزووی خۆی بکەویت و سۆز و عاتفە بەسەریدا زاڵ بێت، وە موسلمان دەبێت بە ڕەوشت بێت بەرامبەر گەورەترین پایەی ئیسلام دوای شایەتوومان هێنان کە نوێژە، زۆر لە ئەهلی عیلم دەلێن هەر کەسێک لە تەمبەلی نوێژ تەرک بکات کافر دەبێت، بەڵام کەس بە تەرک کردنی نەخۆش هەتا دەمرێت کافر نابێت، یان کەس بە کوشتنی خەڵک کافر نابێت، نوێژ دین و تەوحیدە بۆیە نابێت موسلمان بە شتێکی کەم سەیری بکات و بێ ڕەوشتانە باسی نوێژ بکات یان بە شتێکی کەم دابنێت، چەند هەزار فەرموودە هاتوون باسی نوێژ دەکەن، ئەمە بەڵگەیە لەسەر فەزل و گەورەیی نوێژ.\nڕاستە ڕزگار کردنی کەسێک لە مردن هەروەک ئەوە وایە هەموو خەڵکت ڕزگار کردبێت لە مردن، هەروەها ئیسلام هانی موسلمان دەدات خزمەتی برای خۆی بکات و لە خۆشی و ناخۆشیدا لەگەڵی بێت، نەک کاتێک کەسێک نەخۆش دەکەوێت کەس بەهانیەوە ناچێت بەڵام دوای مردن هەموویان کۆدەبنەوە کاتی تەعزییە، یان کەسێک تەنها پێویستی بە یەک ملیونە بۆ چارەسەری نەخۆشی کەس پێی نادات، بەڵام دوای مردن شەش یان حەوت ملیۆن لە تەعزییەی سەرف دەکەن.\nئەوەی گرینگ بێت موسلمان دەبێت شوێن هەواو و ئارەزووی خۆی نەکەوێت و سۆز و عاتفە بەسەریدا زاڵ نەبێت، نابێت موسلمان بێ زانیاری قسە بکات لەسەر دین، موسلمان دەبێت تەقوای خوا بکات و لە ڕۆژێک بترسێت حساب و کتاب لەگەڵ هەموو دروستکراوەکان دەکرێت، لە ڕۆژێک بترسێت لێپرسینەوە لەسەر هەموو وتە و کردەوەیەک دەکرێت.


بەهۆی تەقینەوەیەکەوە لە کویتای پاکستان 5 کەس کوژران\nی مانگی حه‌وت ٣١, ٢٠١٩\nپۆلیسی پاکستان وتی بەهۆی تەقینەوەیەکەوە لە نزیک بنکەیەکی پۆلیس لە شاری کویتا لە باشووری ڕۆژئاوای پاکستان پێنج کەس کوژران کە دووانیان پۆلیس بوون و 27 کەسی دیکە برینداربوون، ئەمەش هەفتەیەک دوای هێرشێکی هاوشێوە دێت کە تیایدا دوو کەس کوژران.\nسەرۆکی پۆلیسی شارەکە عەبدولڕەزاق چیما وتی ماتۆڕێکی بۆمبڕێژکراو ئوتومبێلێکی پۆلیسی کردۆتە ئامانج کە لەدەرەوەی بنکەکە وەستاوە لە ناوجەرگەی ناوچەیەکی بازرگانی قەرەباڵغدا لە کویتا.\nوتیشی " پێنج کەس کوژراون و دووانیان پۆلیس بوون. هەروەها 27 کەسی دیکە برینداربوون کە دوو ئافرەت و منداڵێکیان تێدایە." لە تەقینەوەیەکی هاوشێوەدا ڕۆژی سێشەممەی ڕابردوو دوو کەس کوژران و 16 کەسی دیکە برینداربوون، ئەمەش لەکاتێکدا کە ماتۆڕێکی بۆمبڕێژکراو لەبەردەم دوکانێکدا لە کویتا تەقیەوە.\nتوندوتیژییەکان لە هەرێمی بلوخستان کە دراوسێی ئەفغانستان و ئێرانە بۆتە هۆی ئەوەی نیگەرانی دروست ببێت سەبارەت بە ئاسایشی وەبەرهێنانەکان بەتایبەتی پڕۆژەکانی وزە کە وابڕیارە لە ڕۆژئاوای چینەوە درێژببێتەوە بۆ بەندەری جەوادر لە باشووری پاکستان.


ڕاهێنانی تایبەت بە هێزە کوردییەکانی ڕۆژئاوا لەلایەن ئەمریکاوە – کوردستان و کورد\nڕاهێنانی تایبەت بە هێزە کوردییەکانی ڕۆژئاوا لەلایەن ئەمریکاوە\nپۆلێن: جیهان, کوردستان\nهەندێک میدیای ئەمریکایی بە ئاماژە بە ڕاهێنانی تایبەتی هێزە کوردییەکان لە لایەن هێزەکانی ئەمریکاوە لە ڕۆژئاوای کوردستان دەڵێن ئەوە شێوەیەکی نوێ و دەگمەنە لە هاوکاریی سەربازیی نێوان ئەمریکا و هێزێکی نادەوڵەتیی.\nبەپێی ڕاپۆرتی گۆڤاری ئەیر فۆرس تایمز، یەکەی ناسراو بە کۆنترۆڵی تێرمیناڵی هاوبەشی هێرش یان JTAC سەر بە هێزی ئاسمانیی ئەمریکا، مانگی ڕابردوو ژمارەیەک لە هێزە کورد-عەرەبەکانی سووریە ناسراو بە ” هەسەدە” لە ڕاهێنانی هاوئاهەنگی و هەوڵ بۆ هێرشی ئاسمانیی کۆپتەری ئاپاچی بەشدار کردووە و لە بواری شێوازی پشتیوانیی ئاسمانیی، ڕاهێنانی پێیان کردووە.\nبە پێی نووسراوی ئەو گۆڤارە، ئەو بابەتە لایەنێکی نوێ و دەگمەن لە هاوکاریی سەربازیی ئەمریکا و هێزە کوردییەکان دەردەخات کە پێشتر کەمتر لەسەری باس کراوە.\nهێندێک لایەنی ئەمریکایی ئەو هاوکارییە نوێیە لەگەڵ هێزە کوردییەکانی سووریەیان بە نیشانەی شێوازێکی نوێ لەلایەن ئەمریکاوە لە شەڕەکانی داهاتوو وەسف کردووە.\nواین ماروتو، وتەبێژی هێزەکانی هاوپەیمانیی دژی داعش، سەبارەت بە وردەکاریی پەروەردەی تایبەتی هێزە کوردییەکانی سووریە کە فەرمانی بوردمانی ئاسمانیی لە مەیدانی شەڕ دەگرێتەوە و وێنەی ئەو ڕاهێنانە لە ماڵپەڕی وەزارەتی بەرگریی ئەمریکا بڵاو بووەتەوە، قسەی نەکردووە، بەڵام بە ئەیر فۆرس تایمزی وتووە کە ئەو بابەتە زیاتر بۆ دروست‌کردنی متمانەی هێزەکانی دیمۆکراتیکی سووریە بە هێزەکانی ئەمریکایە کە لە سووریە پاڵپشتییان دەکەن و هەروەها بۆ ئەوەشە کە بیسەلمێنن کە شەڕ دژی داعش و هاوکاریی هێزە کوردییەکان و هێزەکانی ئەمریکا درێژەی هەیە.\nنیکۆلاس هێراس سەبارەت بە ئامانجی ئەمریکا لە بڵاو کردنەوی وێنەی ڕاهێنانی سەربازیی هێزە کوردییەکان لە بواری ڕێنوێنی هێرشە ئاسمانییەکان بە شێوەی دەگمەن ئاراستە کراوە، وتی: ئەمریکا دەیەوێت ئاماژە بەوە بدا کە شەڕ دژی داعش لە سووریا هێشتا کۆتایی نەهاتووە و هاکاری لەگەڵ کوردەکان درێژەی هەیە و هەروەها هۆشدارییەکە بە هێزەکانی ڕووسیا کە تاقیمان مەکەنەوە.\nتاگی بابەت: ئەمریکائەیر فۆرس تایمزداعشسووریەنیکۆلاس هێراسهەسەدەڕۆژئاوا


11.22.63 2016 | kurdsubtitle\nمامۆستایەکی قۆناغی ئامادەیی گەشتی کات دەکات بۆ ئەوەی ڕێگری بکات لە کوشتنی جۆن ئێف کەنەدی\nژانەر دراما ئاڵۆز زانستی خەیاڵی هەستبزوێن\nگونجاوە بۆ تەمەنی سەروو ١٧ ساڵ\nنوسەر دیاری نەكراوە\nئەكتەرەكان James Franco Sarah Gadon Chris Cooper Daniel Webber Lucy Fry\nیەکێک لە خۆشترین ئەو زنجیرانەی کە لە ژیانم بنیبێتم بەرەستی کاری لێکردم وانەیەکە وەری دەگری کە لەوانەیە ئەو شتەی روودەدات لە ژیانت خۆشنەبێت بەڵام وا باشترە /سوپاسی کورد دەبتاتڵ دەکەم 🖤\nچی دەکەیت کاتێک هەلی ئەوەت هەیه داهاتوو بگۆڕیت؟ بێگومان شتانێکی زۆر له دڵمان هەن بمانەوێ بیکەین وەک گەڕانەوەی ئازیزێکی مردووت، بەڵام بیرت لەوە کردۆتەوە چی دەبێت ئەگەر ئەوەی تۆ دەتەوێ ڕووبدات؟ ئایا شتەکان باشتر دەبن؟ لەم زنجیرە ناوازەیەوە ئەتوانی وەڵامت دەستبکەوێ، باشترین کورتە زنجیره💙\nزنجیرەیەکی زۆر نایاب و بەچێژ 🖤\nنایاب نایاب نایاب\nیەکێکە لە خۆشترین زنجیرەکان\nزنجیرەیەكی تابڵێی بەچێژە شایەنی سەیركردنە💙\nزنجیره‌یه‌كی نایاب و چێژ به‌خش به‌جدی شایه‌نی بینینه😍❤\nزنجیرەیەکی بە چێژ و خۆشە تەنها کەمێک ڕووداوەکانی پێشبینیکراوە\nنایابترین زنجیره یە 💙💙 Thank you for kurd subtitle\nزنجیرەیەکی زۆر تایبەت ❤ کۆتاییەکی نایاب و پر مانا 🌸\nھە‌نێكـ ھە‌ڵە‌ی ڕابردوو ئێستایان جوان كردووە\nئایا ئەو شتانەی لە ڕابردوودا ڕوویانداوە باشترینن؟ یاخود، دەتوانین باشتریان بکەین؟ لەبیرت بێت، هەر شتێک بە هەر ڕێژەیەک بە ڕاستی دەزانی دەکرێ بە هەمان ڕێژە هەڵە بیت! بۆیە بزانە ئەوەی دەیبینی هەموو بابەتەکە لەخۆ ناگرێ.\nزۆر سپاس کورد سەبتایتڵ زۆرنایاب بوو\nئێمە داوای ئەم ژوور یان ئەم مۆسیقایەمان نەکردووە بەڵام لەبەر ئەوەی لێرەین با سەما بکەین... ناوازەبوو!!!\nیەکێک لە باشترین کورتە زنجیرەکان و شاینەی ئەوەیە بینەری بیت\nیەکێکە لە باشترین و خۆشترین زنجیرەکان ، بەڕاستی شایەنی بینینە\nئەو زنجیرەیەی پێویستە بینەری بیت...\nشایه‌نی سه‌ركردنی بیربكه‌وه كه‌هه‌لی گۆرینی رابردووت هه‌یه ئاخۆ جیده‌كی ج هه‌ستێكه🤞🏻\nیەکێکە لە نایابترین و بە چێژترین زنجیرەکانە و شایەنی بینینە\nThe Rabbit Hole2016/02/15\nThe Kill Floor2016/02/22\nOther Voices, Other Rooms2016/02/29\nThe Eyes of Texas2016/03/07\nHappy Birthday, Lee Harvey Oswald2016/03/21\nThe Day in Question2016/04/04


لێبوردنی گشتیی چەک لەمڕۆوە دەست پێ دەکات - Radio Sweden Kurdish - رادیۆی سوید Radyoya Swêdê | Sveriges Radio\nfoto: Gunnar Lundmark. Scanpix\nلێبوردنی گشتیی چەک لەمڕۆوە دەست پێ دەکات\nبڵاو کرایه‌وه fredag 1 mars 2013 kl 11.24\nلەمڕۆوە تا سێ مانگی دیکە لێبوردنی گشتیی چەک (vapenamnesti) دەست پێ دەکات و بەو پێیە هەر کەس بێمۆڵەت چەک و تەقەمەنی هەبێت دەتوانێت بەنهێنی یاخود هەر خۆی بێ ترسی سزادان ڕادەستی پۆلیسیان بکات. ئەم هەڵمەتە لە ساڵی 1993 وە دەستی پێکردووە و ئەمە سێیەم جارە ئەو لێبوردنە گشتییە لەلایەن حوکوومەتەوە ڕادەگەنرێت. ئەو دووجارەی پێشوو بە هەزاران چەک و بە چەندەها تەن تەقەمەنی ڕادەستی پۆلیس کراون.\n- نەخێڕ هیچ جۆرە مەرجێک نییە بەڵکە چەکەکەت دەبەیتە نزیکترین بنکەی پۆلیس و جێی دێڵی، ئێلیسابێت ڤێدلەرتس لە دەستگەی پۆلیسەوە دەلێت ئێمە هیچ جۆرە بەدواداچونێک بۆ ئەو کەسانە ناکەین کە چەکەکانیان تەسلیم دەکەنەوە تەنها ئەوە نەبێت پسوڵەیەکی ڕادەستکردنەوەی چەکی دەدرێتێ بێ ئەوەی پرسیار لە ناو و پێناسەت بکرێت یاخود لە کوێ چەکەکەت کرێوە.\nلەمڕۆوە تا سێ مانگی دیکە لێبوردنی گشتی چەک (vapenamnesti) دەست پێ دەکات و بەو پێیە هەر کەس بێمۆڵەت چەک و تەقەمەنی هەبێت دەتوانێت بەنهێنی یاخود هەر خۆی بێ ترسی سزادان ڕادەستی پۆلیسیان بکات. ئەمە لەکاتێکدایە کە هەواڵەکانی برینداربوون و کوژرانی هاوڵاتییان بە گولە تا دێت لە سویددا زیاتر دەبێت و گروپە تاوانکارانەکان خۆیان پڕچەکتر دەکەن دەستکەوتنی چەکیش ئاسانتر بووە، بەتایبەت لە شارەگەورەکانی ستۆکهۆلم، یۆتۆبۆری و مالمیۆ.\nئەمە سیێەم جارە پەرلەمان لێبوردنی گشتی ڕادەگەیەنێت، یەکەمجار ساڵی 1993 دەستی پێ کرد ئەو کات پۆلیس 17 هەزار چەک و 15 تۆن تەقەمەنی تەسلیم کرا، 14 هەزار چەک و چەندین تۆن تەقەمەنی ڕادەستی پۆلیس کرا، زۆرترین چەکی گەڕێنراوە چەکی ڕاوکردنی کۆنە.\nپرسیارەکە ئەوەیە کە ئاخۆ ئەم جۆرە لێبوردنە گشتییە ڕێگەیەکی کاریگەرە بۆ بەرگرتن ە تاوانکاریی؟\nسڤێن ئەلبین بەرپرسی کاتیی سەرۆکایەتی پۆلیسی هەرێمی ڕۆژئاوای یۆتەلاندە پێی وایە بەڵێ ئەمە ڕێگەیەکی باشە بۆ کەمکردنەی چەک چونکە ئەو چەکانەی بێمۆڵەت یاخود بە یاسایی دەکڕدرێن ئەگەری ئەوەیان هەیە لەهەر فرسەتێکدا بکەونە دەستی کەسی نەشیاو.\nئەلبین دەڵێت چەک لە نێو گروپە تاوانکارەکاندا شەپۆلە دەدات و هەر لەماوەی ساڵی پاردا نزیکەی 58 لێکۆڵینەوەی سەرەتایی لەسەر ڕووداوی تەقەلێکردن کراوە. هەر ساڵی پار لە ناوچەی ڕۆژئاوای یۆتەلاند نزیکەی 235 چەک هاوپێچی ڕووداوی تاوانکاری دەست بەسەرا گیراوە بەو پیێە چەکداریی بەراورد بە پێرار لەسەدا 44 زیادی کردووە. زۆربەی مامەڵە بەچەککردن لە نێو ئەو گروپانەوە سەریان هەڵداوە کە لە وڵاتانی یوگوسلاڤیای کۆن واتا بەلکانەوە هاتوون، بۆ بەرگرتن لەو دیاردەیە هەوڵی دیالۆگمان لەگەڵ پۆلیسی ئەو وڵاتانە داوە بەڵام تائیستا بە شێوەیەکی خوازراو نەبووە، سڤێن ئەلبین دەڵێت.\nلە مانگی جانوەری ڕابوردوودا لێکۆلەوەری دەوڵەتی پێشنیازی گۆڕینی یاساکانی تایبەت بە چەکی کرد بۆ نموونە سنوردارکردنی مۆڵەتبەخشین بۆ هەندێک جۆر چەکی تایبەت ئەمەیان بۆتە جێی ڕەخنەی ڕاوچییەکان. بەڵام گۆڕینی یاساکان کاریگەرییەکی ئەوتۆی نابێت گەر دادگاکان سزای ئەو جۆرە تاوانە نەگۆڕن کێشەکە ئەوەیە کە سزاکان تا ئێستا بە ئاستی قورسایی تاوانەکە نییە، دەبێت سزای چەکداری تۆقێنەر بێت بەرای سڤێن ئالبین لە دەستگەی پۆلیسەوە.\nمۆرگان یوهانسۆن وتەبێژی سۆسیالدیموکراتەکان لەسەر پرسی دادا داوای درێژکردنەوەی ماوەی لێبوردنی گشتی چەک لە سێ مانگ زیاتر دەکەن لەبەرئەوەی زانیاری سەبارەت بەو لێبوردنە فریابکەوێت بگاتە هەموو هاوڵاتییان، و پێی وانییە ئەم جۆرە هەڵمەتانە کاریگەرییەکی ئەوتۆی هەبێت.\n- یوهانسۆن دەڵێت ئەو چەکانەی کە ڕادەستی پۆلیس دەکرێن لەو جۆرانەن کە چەندین ساڵە هاوڵاتی هەیبووەوە بەکاری نەهێناوە، ئەوەی گرنگە ئەو چەکانە بگەڕێنێتەوە دەست یاسا گروپی تاوانکارانە ئەوانیش کاری وا بە دڵخوازی خۆیان ناکەن، بەڵکە دەبێت کارکردن لەسەر ئەو پرسە توند بکرێتەوە.\nیوان پارشۆن وتەبێژی پرسی داد لە پارتی گەلی لیبراڵەوە دەڵێت هەرچەندە ئەم سێ مانگە لێبوردنە گشتییە دەرگایەک بۆ ئەو کەسانە دەکاتەوە کە بەنیازن چەکەکانیان ڕادەستی پۆلیس بکەنەوە بەڵام هاوڕای بەرپرسی پۆلی سڤێن ئالبینە کە ڕێگەیەکی کاریەگەر ئەوەیە کە سزای چەکداری توند بکرێتەوە.\nهەرچی سۆسیالدیموکراتەکانە دوێنێ لە سیاسەتی تایبەت بە بەرگرتن لە تاوان پێشنیازی ئەوەیان کردووە کە بەنهێنی گوێ لە وتووێژی تەلەفۆنی گومانلێکراوان بگیرێت و کۆنترۆڵی سەرسنورەکان بەتایبەت دەستگەی گومرگ بۆیان هەبێت کۆنترۆڵی پێناسەی ئەو کەسانە بکەن کە هاتووچۆ دەکەن.\nهەرچی نوێنەری گەلی لیبراڵە ئەم پێشنیازەی سۆسیالدیموکراتەکانیان پێ باشە و هاوکاریی وڵاتانی یەکییەتی ئەورووپا لەسەر ئەو پرسە گرنگە بەڵام سنوردارییەک لەنێوان ئەو وڵاتانەدا ئەوەیە کە تا ئێستا بەپێی رێساکان کۆنترۆڵکردنی سنورە ناوخۆییەکانی نێوان ئەو وڵاتانە سنوردارە.


ناوی گۆشە چیرۆكەكانی حەسەنۆك\nبەردێك كە نەتوانرێت هەڵبگیرێت...\nلە ڕۆژگاری كۆندا، هەر ئاواییەك پاڵەوانێكیان هەبوو، پاڵەوان بەهێزترین پیاوی ئاواییەكە بوو. پاڵەوانی (خێر ئاباد) ناوی (قادر) بوو و كەسێكی میهرەبان بوو. خەڵكی ئاوایی زۆریان خۆشدەویست. ئەو شاگردی زۆری هەبوو، فێری هونەری (زۆرانبازی)ی دەكردن.\nكاتێ وەرزی بەهار دەهات، پاڵەوانەكان ئاگادار دەكرانەوە، كە پێویست بوو بەردی گچكە و گەورە بەرز بكەنەوە. هەركەسێك گەورەترین بەرد بەرزبكاتەوە، خەڵات وەردەگرێت. خەڵاتی ئەو كەسە مەڕێكی قەڵەو، یان بزنێكی شیردەر بوو.\nلەنێوان شاگردەكانی (پاڵەوان قادر)دا، گەنجێك هەبوو ناوی (سەلمان)بوو. سەلمان بەژنێكی بەرز و بازوویەكی بەهێزی هەبوو. ئەو ئاشەوان بوو، هەموو ئاشەوانەكان ئەسپیان هەبوو. بە ئەسپ بەردی ئاشەكەیان دەچەرخاند و گەنمەكەیان دەكردە ئارد. بەڵام (سەلمان) بۆخۆی بەردی ئاشەكەی دەچەرخاند، بۆیە ڕۆژبەڕۆژ بازووەكانی بەهێزتر و جەستەی بەگوڕ تر دەبوو. (پاڵەوان قادر) (سەلمان)ی زۆر خۆشدەویست، چونكە ئەو شەو و ڕۆژ كاری دەكرد.\nوەرزی بەهار بەدەركەوت، پاڵەوانەكان بۆ نمایشكردن گەیشتنە مەیدانی ئاوایی و (سەلمان)یش لەنێوانیاندابوو.\nلەگۆشەیەكی مەیدانەكەدا بەرداشێكی كۆنی لێبوو. (پاڵەوان قادر) لەسەر بەرداشەكە دانیشت، تاوەكو نمایشی پاڵەوانەكان ببینێت. بەردی گچكەو ناوەنجی و گەورە لەمەیدانەكە بوون. پاڵەوانەكان یەكە یەكە دەهاتنە پێشەوە و بەردیان بەرز دەكردەوە. لە بەردی گچكەوە دەستیان پێكردبوو بەرەو بەردی گەورە دەچوون. كاتی بەرزكردنەوەی بەردە گەورەكە هات، تەنها دوو پاڵەوان لە مەیدانەكەدا بوون. ئەوانیش پاڵەوان (مراد)و پاڵەوان(سەلمان)بوون. پاڵەوان (مراد) بەرەو ڕووی بەردە گەورەكە هەنگاوی نا، ئارەقە لە سەر و ڕوخساری دەتكایەوە، هەردوو دەستەكانی بە دەوری بەردە گەورەكە هەلقەكرد، بۆ ئەوەی بەرزی بكاتەوە، بەڵام هەرچەندی تەكان و هێزی دایە بەرخۆی، نەیتوانی بەرزی بكاتەوە، سەری خۆی شۆڕكردەوە و بەلایەكدا ڕۆیی. پاڵەوان (سەلمان) هاتە پێشەوە، دەستەكانی بەوێنەی زنجیر بە دەوری بەردەكە هەلقە كرد، هەموو هێزی خۆی لە بازووەكانیدا كۆكردەوە و بەردەكەی بەرەو سینگی بەرزكردەوە. خەڵكی ئاوایی بارەكەڵڵایان پێوت و بوو بە هیاهو. ئەویش بەردەكەی فڕێدایەوە سەر زەوی.\nپاڵەوان قادر پێی وت: ((ئافەرین پاڵەوان! مەڕە قەڵەوەكە بە تۆ بڕا)) پاڵەوان (سەلمان) لە بەردەم پاڵەوان (قادر)دا چۆكی داداوە و دەستی ماچكرد و وتی: ((دەمەوێ لەگەڵ پاڵەوان قادر كێبڕكێ بكەم!)) پاڵەوان قادر شیلەبزە گرتی و وتی: ((تۆ بەهێزترین گەنجی، ئەگەر من ببەزێنی، دەبیتە پاڵەوانی ئاوایی!)) ئەمەی وتو بەرەو ڕووی بەردە گەورەكە هەنگاوی نا، هەر دوو دەستی بەدەوری بەردەكەدا هەلقە كرد، بە یەك تەكان بەردەكەی بەرزكردەوە. خەڵكی ئاوایی باركەڵڵایان پێوت و هیاهویان بۆ كرد. گەڕاوە و لەسەر بەردئاشەكە دانیشتەوە، پاڵەوان سەلمان وتی: ((لە سەر بەرداشەكە هەڵسەوە!)) پاڵەوان قادر لەسەر بەرداشەكە بەرز بووە و وتی: ((دەتەوێ چی بكەی؟))\nپاڵەوان سەلمان وتی: ((بەرداشەكە بەرز بكەمەوە!)) ئەمەی وت و بەرەو ڕووی برداشەكە هەنگاوی نا. پاڵەوان قادر و خەڵكی ئاوایی بە سەرسووڕمانەوە چاویان لێدەكرد. ئەو بەرداشەكەی تەكاندا، كونێك لە ناوەڕاستی بەردەكە بوو. هەردوو دەستی لە نێو كونەكە گیركرد، هەناسەیەكی قوڵی هەڵكێشا و بەرداشەكەی بەرەو سینگی بەرزكردەوە و بەدەوری خۆیدا خولایەوە، ئینجا دەستەكانی لێكئاوەڵا كرد و بەردەكەی بەزەمین دادایەوە. خەڵكی ئاوایی دەستیانكرد بە هەراوهۆریا.\n(پاڵەوان قادر) دەستێكی لە شانی داو پێی وت: ((ئافەرین!))، (پاڵەوان سەلمان)، ئەویش دەستی پاڵەوان قادری ماچكرد.\n(پاڵەوان قادر) بەرەو ڕووی بەرداشەكە هەنگاوی نا. هەردوو دەستی لە كەلێنی بەردەكە گیركردن. هەناسەیەكی قوڵی هەڵمشت، زۆر هەوڵیدا تا بەردەكە بەرزبكاتەوە، بەڵام نەیتوانی. خەڵكی ئاوایی بە سەرسووڕمانەوە تەماشایان دەكرد! دووبارە دەستی بەدەوری بەردەكە هەلقەكرد و هێز و گوڕی دایەوە بەرخۆی، بەڵام دیسان نەیتوانی بەرزی بكاتەوە. دواتر بەرداشەكەی ماچكرد و لێی دووركەوتەوە. خەڵكی ئاوایی وتیان: ((پاڵەوان قادر، بۆچی بەردەكەت ماچكرد؟ بەرزی بكەرەوە!)) پاڵەوان قادر شیلەبزە گرتی و وتی: ((بەردێك كە نەتوانی هەڵیبگری، پێویستە ماچیكەیت و بەجێیبهێڵی.)) لەو ڕۆژەدا پاڵەوان سەلمان دڵی زۆر خۆشبوو.


بارزانی پیلانەكەی مالیكی تێكشكاند\n:: PM:03:09:01/10/2016 \nسەردانەكەی مەسعوود بارزانی سەرۆكی هەرێمی كوردستان و شاندی یاوەری، بووە هۆی تێكشكاندنی پیلانێكی نووری مالیكی سەرۆكی هاوپەیمانی دەوڵەتی یاسا كە دەیویست لە رێی متمانەسەندنەوە لە وەزیرەكانی حكوومەتی عێراق، شكست بە حكوومەتی عەبادی بهێنێت و پەرلەمانتارێكی كوردیش لە ئەنجوومەنی نوێنەرانی عێراق دەڵێ، هاتنی بارزانی بۆ بەغدا رزگاركردنی حكوومەتی عەبادی بوو، هاوكات عەبادی ئامادەیی تەواوی دەربڕیوە بۆ چارەسەركردنی تەواوی كێشەكان لەگەڵ هەرێمی كوردستاندا.\nعەرەفات كەرەم پەرلەمانتاری پارتی لە ئەنجوومەنی نوێنەرانی عێراق بە "وشە"ی ڕاگەیاند، نووری مالیكی دوای ئەوەی بە زەبری هێز نەیتوانی حكوومەتی عەبادی بڕووخێنێت، ئێستە هەوڵ دەدا یەك یەك متمانە لە وەزیرەكان بسەنێتەوە و لە كۆتادا متمانە لە حەیدەر عەبادی وەربگرێتەوە و ئینجا جارێكی تر خۆی دەسەڵات وەربگرێتەوە، بەڵام هاتنی سەرۆكی هەرێم بووە هۆی تێكشكانی ئەو پیلانەی مالیكی و ئێستە عەماڕ حەكیم و موقتەدا سەدر و عەبادی و ئەیاد عەلاوی بە پشتیوانی بارزانی، مانەوەی حكوومەتی عەبادییان مسۆگەر كردووە.\nهەروەها گوتی، مالیكی لە رێی ئەو پیلانەوە دەیویست رزگاركردنی مووسڵیش دوا بكەوێ و دژی ئەنجامدانی رێككەوتنی سیاسی بوو لە نێوان هەولێر و بەغدا بەر لە دەست پێكردنی شەڕی مووسڵ، ئەمەش بەهیچ شێوەیەك لە بەرژەوەندی گەلی كوردستاندا نەبوو، جگەلەوەش مالیكی ئێستە سەرپەرشتی بەرەیەك دەكات كە دژی مافەكانی هەرێمی كوردستانن، ئەو حزبە كوردییانەش كە لەگەڵیدا هەر كەسێك دژی بارزانی بێ لەگەڵیدان، بیر لەوە ناكەنەوە ئەو كەسە تا چەند دژی مافەكانی خەڵكی كوردستان بڕیار دەدات.\nلەبارەی بودجەی كوردستانیشەوە، ئەو پەرلەمانتارە ئاماژەی دا، دوای هاتنی سەرۆكی هەرێمی كوردستان بۆ بەغدا، ئەو هەوڵەی كە هەبوو بۆ كەمكردنەوەی بەشە بودجەی كوردستان لە یاسای بودجەی ساڵی 2017 كە ئێستە پەرلەمان خەریكیەتی، شكستی پێ دێت و بودجەی كوردستان وەك خۆی دەمێنێتەوە و هەوڵیش هەن بۆ چارەسەركردنی گرفتەكان لەبارەی بودجە و داهاتەوە.


سەرۆكی هەرێم گەیشتە ئیمارات - تۆڕی میدیایی خەڵک\nسەرۆكی هەرێمی كوردستان گەیشتە فڕۆكەخانەی بەتین لە ئیمارات و بڕیارە ئەمڕۆ لەگەڵ بەرپرسانی ئەبو زەبی كۆبێتەوە و سبەی لەگەڵ محەمەد بن شێخ زاید كۆدەبێتەوە، پرسی ئابووری وسیاسی تاوتوێ دەكەن.\nنێچیرڤان بارزانی، سەرۆكی هەرێمی كوردستان ئێوارەی ئەمڕۆ هەینی 11-6-2021 لە ڕێگەی فڕۆكەخانەی هەولێر هەرێمی بەرەو ئیمارات بەڕێكەوت و گەیشتە فڕۆكەخانەی بەتین لەلایەن ئەحمەد بن سایق وەزیری دەوڵەتی ئیمارات پێشوازی لێكرا .\nلەسەردانەكەیدا، كە لە سەر بانگێشتی فەرمی محەمەد بن زاید دووەم پیاوی بەهێزی ئیمارات ئەنجامدراوە، پرسی پەیوەندییەكانی نێوان هەرێم و عیراق و هەڵبژاردنی داهاتووی عیراق تاوتوێ دەكرێت.\nبەوێنە قائیمقامیەتی سلێمانی رێگری لە كڕین و فرۆشتن بەباڵندە و ئاژەڵی كێوییەوە دەكات\nخەڵك- بنیامین ناتانیاهۆ سەرۆك وەزیرانی ئیسرائیل ئەمڕۆ پێنج شەممە سەردانە بڕیارلێدراوەكەی بۆ ئیمارات و بەحرێن بۆ هەفتەی داهاتوو دواخست. دەزگاكانی…\n07 شوبات 2021 4.43 pm\nخەڵك – بەیانی ئەمڕۆ خاڵی سەرۆكی هەرێمی كوردستان و پێشمەرگەی شۆڕشی ئەیلوول دەڤەری سلێمانی و سەردارئاغای كوڕی…


دۆزینەوەی ڕێگایەكی تازە بۆ چارەسەری نەخۆشی رەبۆ\n02/06/2019 1030 جار خوێندراوه‌ته‌وه\nزاناكانی پەیمانگای تەكنەلۆژیای زیندەیی سەر بە زانكۆی گینیتی بەلجیكا دژە تەنێكیان داهێناوە كەلەناو كریستاڵەكانی "شاركۆ –لایدن) دا دەتوێتەوە ، ئەو ماددەیەی دەبێتە هۆی هەوكردنی بۆڕییەكانی هەوا لای تووشبووانی رەبۆ .\nئاژانسی هەواڵی بەلجیكا بسی لەوە كردووە كە ئەو دژە تەنەیان لەسەر مشكی تاقیگەیی بەتاقی كردۆتەوە ، دەركەوتووە ئەو كریستاڵانە لەماوەی چەند خولەكێكدا تواونەتەوە ، بەوەش ڕەوشی مشكەكان باشتر بووە .\nتوێژەران دەڵێن ئەو رێگایە یارمەتی ئەوە دەدات كە شێوازێكی تازە بۆ چارەسەری رەبۆ بگیرێتەبەر ،\nپرۆفیسۆر سافاس سافیدیس لە زانكۆكە كە چەندین ساڵە كار لەسەر چارەسەركردنی نەخۆشی رەبۆ دەكات و ئەنجامەكانی ئەو تاقیكردنەوەیە سەرسامی كردووە دەڵێت " ٢٥ ساڵم لە چاندنی كریستاڵەكانی (شاركۆ-لایدن) بەسەر برد، بینیم كەچۆن لەناكاو بزر دەبن و نامێنن، بەراستی پرۆسەكە زۆر روونە ".\nلای خۆیەوە پرۆفیسۆر بارت لامبریشن ئاماژەی بۆئەوە كردووە كە ئەم رێگایە بەتەواوەتی نابێتە هۆی چاكبوونەوەی تووشبووانی رەبۆ ، بەڵام كاریگەری چارەسەرەكە بەشێوەیەكی بەرچاو بەرز دەكاتەوە ، دەشڵێت " دەبێت ئیتر تاقیكردنەوەی تر بكەین ، دەبێت ئەوە بزانین كە ئەو دژە تەنانە هەمان كاریگەری زۆریان هەیە لە بەرەنگاربوونەوەی هەوكردنی لینجە پەردەی كۆئەندامی هەناسەدان لای نەخۆشەكان ، دەشڵێت "رەنگە ئەم رێگایە ببێتە بنەما بۆ پێشخستنی چارەسەری رەبۆ".


شەهید سەربەست مەحموود ناوی تەواوی ( سیروان مەحموود فەتاح)ە، ساڵی 1974 لە گوندی (مۆریاس) ی سەر بە قەزای شارباژێری پارێزگای سلێمانی لەدایك بووە. لە بنەماڵەو خێزانێكی شۆڕشگێڕ و وڵاتپارێز پەروەردەكراوە، شەهید سەربەست خوێندنی سەرەتایی لە گوندی ( مۆریاس) و هەردوو قۆناخی ناوەندی و دواناوەندی لە شاری سلێمانی تەواو كردووە.\nهەر لە تەمەنی خوێندنی دواناوەندیدا دەست دەكات بە خوێندنەوەی گۆڤار و رۆژنامەو پەرتووكە جیاجیاكان. ساڵی 1991 دەبێـتە قوتابی بەشی كوردی كۆلێژی ئادابی زانكۆی سەلاحەدین و ساڵی 1995 بە پلەیەكی زۆر باش خوێندنی زانكۆ تەواو دەكات. لە ڕۆژانی 17-19/ 3/ 1995 وەك ئەندامێكی دامەزرێنەر بەشداری كردووە لە یەكەمین كۆنگرەی یەكێتی نەتەوەیی دیموكراتی كوردستانYNDK كە لە شارۆچكەی عەنكاوەی پارێزگای هەولێر بەستراو دوای تەواو بوونی كۆنگرەكە لەڕۆژی نەورۆزی 1995دا YNDKهاتە راگەیاندن. شەهید سەربەست مەحموود هەر لە یەكەمین رۆژی دامەزراندنی YNDK وە بەگیانێكی نەتەوەییانەوە دەستی بە خەبات و تێكۆشان كرد و لەڕۆژانی 5 - 7/ 1996 لەشارۆچكەی شەقڵاوەدا زۆر چالاكانە بەشداری كرد، لە دووەمین كۆنگرەی YNDKو لە هەڵبژاردنێكی دیموكراتیاندا بە ئەندامی كۆمیتەی سەركردایەتی هەڵبژێردراو و ئینجاش بوو بە ئەندامی مەكتەبی سیاسی و بەرپرسی مەكتەبی ناوەندی رێكخستنی رێكخستنی YNDK.\n* لە دوای كۆنگرە زۆر چالاكانە كاری رێكخستنی لە شاری سلێمانی و ناوچەی شارەزوورو هەوراماندا ئەنجام دەدا، سەرپەرشتی كاروباری رێكخستنی YNDKی دەكرد.\nهەروەها لەڕۆژانی 10و 11و12/ 1999 لەكۆنگرەی سێیەمی YNDK كەلەشاری هەولێر بەسترا، بە هاوكاری هەڤاڵان توانی كۆنگرەكە بكات بە كۆنگرەیكی نموونەیی بەئەندامی مەكتەبی سیاسی هەڵبژێردرایەوە.\nبەهۆی توانا و لێهاتوویی كرا بە سەرنووسەری رۆژنامەی میدیا، وێڕای بینینی رۆڵی سەرەكی لەدەركردنی گۆڤاری ( سەرخۆبوون) كە خۆی خاوەنی ئیمتیازی بوو.\nشەهید سەربەست مەحموود بیرمەندێكی لێهاتووی نەتەوەیی و، وڵاتپارێز و كورد پەروەرێكی دڵگەرم و، مرۆڤێكی رەوشت بەرز و بەوەفا و سەرنج راكێش و بە بەزەیی و بوێرو هەق پەرست بوو.\nمخابن دوژمنان تیرۆریستان رێگەیان نەدا شەهید سەربەست مەحموود زیاتر تێبكۆشێ و خزمەتی زیاتر بە نەتەوەكەی بكات لە ئێوارەی رۆژی 31/ 5/ 2000 دا زۆر بەنامەردی و دڕندانە و هۆڤییانە لەشاری هەولێر شەهیدیان كرد. تەرمی پیرۆزی شەهید سەربەست رۆژی 1/ 6/ 2000 لە هەولێرەوە برایەوە شارە خۆشەویستەكەی خۆی و لە مەراسیمێكی تایبەتیدا لەگۆڕستانی ( گردی سەیوان)ی شاری سلێمانی بەخاك سپێردرا. ئەوەی جێگەی داخە تا ئێستا دۆسیەی شەهیدكردنی سەربەست مەحموود بەكراوەیی ماوەتەوەو دەزگاكانی پەیوەندیدار تا ئێستا بكوژانی شەهید سەربەستیان نەدۆزیوەتەوە، بۆیە پێویستە بەزووترین كات بكوژانی بدۆزرێنەوەو ئاشكرا بكرێن و بەسزای خۆیان بگەن.\nهەزاران سڵاو لە گیانی پاكی شەهید سەربەست مەحموود و گشت شەهیدانی رێگەی سەربەخۆیی و ئازادی و یەكگرتنەوەی كوردستان.


هۆشداری لەروودانی بومەلەرزە لە شەش پارێزگای عێراق دەدرێت\n15/02/2020 5807 جار خوێندراوه‌ته‌وه\nعەبدولكەریم عەبدوڵڵا تەقی شارەزای بواری بومەلەرزە دەڵێت: بەهۆی ئەوەی چینەكانی ژێرەوەی توێكڵی زەوی لەنێوان عێراق و ئێران دەستیان بەچالاكییەكی زۆر كردووە، بۆیە پێشبینی دەكرێت لە ناوچە سنوورییەكانی پارێزگاكانی سلێمانی و هەولێر و دهۆك و میسان و دیالە و واست شەپۆلێك بومەلەرزە رووبدەن.\nتەقی لەلێدوانێكدا دەڵێت: پشتێنەی بومەلەرزە لەناو توێكڵی زەوی لەنێوان عێراق و ئێران لەناوچەی زاگرۆس و چالاكی و جوڵەیەكی تر لەناو پلێتەكانی زەوی نێوان عێراق و توركیا و ئێران بەچالاكییەكی زۆردا تێپەڕ دەبێت.\nئەو بومەلەرزەزانە ئاماژەی بۆ ئەوە كردووە، كە ئەگەری زۆرە ئەو جوڵەیەی زەوی ببێتە هۆی درووستبوونی بومەلەرزە لەشەش پارێزگای عێراقی ، كە ئەوانیش دهۆك و باكووری رۆژهەڵاتی هەولێر و رۆژهەڵاتی هەریەك لەسلێمانی و دیالە و واست و میسان، كە رەنگە بەهێزی بومەلەرزە پێشبینیكراوەكەش لەنێوان ٣ بۆ ٤ پلەی ڕێختەر بێت.\nسەبارەت بە درووستبوونی مەترسی لەسەر پاریزگاكانی تری عێراق، تەقی دەڵێت: چالاكی پلێتەكانی پارێزگاكانی ناوەراستی عێراق هیچ مەترسییەكانیان لەسەر نییە و ڕوودانی بومەلەرزە تێیاندا بەدوور دەزانرێت.\nئەگەری هەیە ڤایرۆسی كۆرۆنا لەتاقیگەیەك دزەی كردبێت\nئەمریكا دان بەوەدا دەنێت سیستەمی بەرگری ئاسمانی ئەمەریكی گرفتی هەیە\nكامیان بەهێزترن فڕۆكەی "سو-35" یان "مێگ-35"؟


لەدووەم رۆژی جەژندا داعش هێرشیکرد\nچاوگێکی ئەمنی بە میدیاکانی عێراقی راگەیاندووە، شەوی رابردوو ژمارەیەک چەکداری داعش، ھێرشیانکردووەتە سەر خاڵێکی فیرقەی ٦٦ی سوپای عێراق لە ناوچەی مەتیبحە رۆژهەڵاتی پارێزگای سەڵاحەدین و بەوهۆیەشەوە، دوو سەربازی سوپای عێراق کوژراون و سێی دیکەش برینداربوون.\nئەمڕۆ چوارشەممە، چاوگێکی ئەمنی بە میدیا عێراقییەکانی راگەیاندووە، چەکدارانی داعش هێرشیانکردووەتە خاڵێکی پشکنین لەناوچەی مەتیجەی رۆژهەڵاتی پارێزگای سەڵاحەدین و هێزەکانی فیرقەی ٦٦ی سوپای عێراقی کردووەتە ئامانج.\nئەو چاوگە ئەمنییە ئاماژەی بەوەشكردووە، بەهۆی هێرشەکەوە، دوو سەربازی سوپای عێراق کوژراون و سێی دیکەش برینداربوون.\nهاوکات، دوابەدوای هێرشەکەش بە مەبەستی رووبەڕووبوونەوەی چەکدارانی داعش، هێزێکی ئەمنیش رەوانەی ناوچەکە کراوە.\nلەماوەی رابردووشدا، چەکدارانی سەر بە گروپی چەکداری داعش هێرشی ناو بەناویان بۆ سەر هێزەکانی سوپای عیراق و پێشمەرگە ئەنجامداوە و تایبەت بەو پرسەش، چوار ژووری ئۆپەراسیۆنی هاوبەش لەنێوان سوپای عێراق و هێزی پێشمەرگەدا پێکهێنرا و دواتریش، یەکەم ئۆپەراسیۆنی هاوبەشیان ئەنجامدا.


کام ڕاهێنەرانەی ئیتاڵیا زۆرترین موچە بەدەست دەهێنن؟ کۆنتی دوو هێندەی ئەنچلۆتی وەردەگرێت – تۆڕی میدیایی خەڵک\nکام ڕاهێنەرانەی ئیتاڵیا زۆرترین موچە بەدەست دەهێنن؟ کۆنتی دوو هێندەی ئەنچلۆتی وەردەگرێت\n2019/09/14 - 10:00 AM\nئەنتۆنیۆ کۆنتی ئیتاڵی ڕاهێنەری یانەی ئینتەرمیلان خاوەن بەرزترین موچەیە لەنێو سەرجەم ڕاهێنەرانی خولی ئیتاڵیا و لەڕووە داراییەکانەوە جیاوازییەکی زۆری لەگەڵ ڕکابەرانیدا هەیە.\nکۆنتی ماوەی سێ مانگە بۆندی لەگەڵ یانەی ئینتەرمیلان ئیمزاکردووە، لەو ماوەیەدا ئامادەکاریەکانی هاوینەی کۆتایی پێهێناوە و تەنها دوو ڕووبەڕوبونەوەی لەچوارچێوەی ململانێکانی خولی ئیتاڵیا ئەنجامداوە، سەرەتا بەرامبەر لیچی بە ئەنجامی چوار گۆڵی بێوەڵام براوە بووە و دواتریش بەسەر کالیەریدا بە ئەنجامی دوو گۆڵ بەرامبەر گۆڵێک سەرکەوتووە.\nمارە شینەکانی میلان لەم وەرزەدا ئاستێکی ناوازەیان پێشکەش کردووە و چاوەڕوانی زۆریان لێدەکرێت، هۆکارەکەش بۆ ئەنتۆنیۆ کۆنتی ڕاهێنەری یانەکە دەگەڕێتەوە کە هاندەران و شارەزایان و تەنانەت میدیاکانیش هیواکانیان پێدا هەڵواسیوە، بەوپێیەی ئەم ڕاهێنەرە لەهەر یانەیەک بوبێت لەماوەی وەرزێک و دوواندا گەیشتۆتە لوتکە.\nخەسڵەتەکانی کۆنتی بابەتێکی بێبەرامبەر نییە، بەڵکو ڕاهێنەرێک بەو هەموو هیوا و خەسڵەتەوە دەبێت نرخەکەشی لە هاوپیشەکانی بەرزتر بێت و بەپێی ئەو بۆندەی لەگەڵ ئیدارەی ئینتەرمیلان ئیمزای کردووە ساڵانە بڕی ١١ ملیۆن یورۆ موچە وەردەگرێت، کە ئەوەش زۆر لە نرخی ڕاهێنەرە ڕکابەرەکانی زیاترە و بەنسبەت ڕاهێنەرێکی ناودار و ئەفسانەیی وەک کارلۆ ئەنچلۆتیەوە موچەکەی دوو هێندە دەکات، لەمێژووی یانە شین و ڕەشەکەدا تەنها جوزێ مۆرینیۆ هەمان نرخی بەدەستهێناوە.\nنرخی موچەی ڕاهێنەرە ناودارەکانی تر بەم شێوەیەیە:\n٢. ماسیمیلیانۆ ئالێگری (ڕاهێنەری پێشووی یوڤانتۆس – تا هاوینی داهاتوو موچەکەی لە یوڤی وەردەگرێت): ٧.٥ ملیۆن یورۆی ساڵانە\n٣. ماوریزیۆ ساری (ڕاهێنەری یوڤانتۆس): ٥.٥ ملیۆن\n٤. کارلۆ ئەنچلۆتی (ڕاهێنەری ناپۆلی): ٥ ملیۆن\n٥. لوچیانۆ سپالێتی (ڕاهێنەری پێشووی ئینتەرمیلان): ٤.٥ ملیۆن\n٦. مارکۆ جیامپاولۆ (ڕاهێنەری میلان): ٢ ملیۆن\n٧. فیلیپی ئینزاگی (ڕاهێنەری لازیۆ): ٢ ملیۆن\nپاریس سانت جێرمان، بە ئاڵوگۆڕی کاپتنەکان یوڤانتۆس بێهیوا دەکات!\nهازارد و کۆرتوا پێشنیاری یاریزانێکیان بۆ زێدان کردووە و سەرچاوەیەک ئاماژە بە ڕێکەوتن دەکات !\nئینتەرمیلان بەرامبەر کالیاری دوو خاڵی تری لەدەستدا و چانسی زیاتری بەخشی بە یوڤانتۆس\nمۆرینیۆ سێ پلانی داڕشتووە و بۆ دووەم جار لە دەرگای ڕیاڵ مەدرید دەدات\nشێخی قەتەر بۆندێکی خەیاڵیی پێشکەشی ڕیاڵ مەدرید کردووە: ئەستێرەکەتان بدەن بە ئێمە\nئوزێل بۆندێکی بەهێزی پێگەیشتووە و ئارتێتا رێگەنادات هەنگاو بۆ دەرەوەی ئارسیناڵ بنێت\nسێ شوت بەرامبەر ئیبێزا؟! کیکی سیتین درکی بە کێشەکانی بەرشلۆنە کردووە\n2020/01/26 - 6:27 PM\nلەمیانی یارییەکانی هەفتەی ٢١ی کالچیۆ، یانەی ئینتەرمیلان لەجوسێپی میاتزا میوانداری کالیاری کرد و بەئەنجامی یەکسانبوون دوو خاڵی تری لەدەستدا.\nلەتایمی یەکەمدا یاریزانانی ئینتەر بەهێزەوە دەستیان پێکرد و هێرشی بەردەوامیان دەکردە سەر گۆڵی کالیەری ڕکابەر و لە خولەکی ٢٩ لاوتارۆ مارتینێزەوە تاکە گۆڵی مارەشێنەکانی تۆمار کرد.\nلەو تایمەدا یاریزانانی ڕۆلاند مارانی ڕاهێنەری کالیاری بەهەمان پلانی ئینتەرمیلان یارییان کرد، بەڵام ئەنتۆنیۆ کۆنتی ڕاهێنەری ئینتەر توانی لەڕووی تاکتیکیەوە باڵادەستی نیشان بدات و باشتر کەلێنەکانی بەرگری یانەی ڕکابەر بدۆزێتەوە.\nلەتایمی دووەمدا ڕاهێنەری یانەی میوان بە چەند گۆڕانکارییەک بارودۆخەکەی پێچەوانە کردەوە و لەنێو یاریگای جوسێپی میاتزا ئینتەرمیلانی دووچاری ئاستەنگی کرد.\nلە خولەکی ٧٨ ڕادگا ناینگۆلانی بەلجیکی ئەستێرەی پێشووی ئینتەر گۆڵی یەکسانکردنەوەی ئەنجامەکەی تۆمار کرد و تا کۆتا ساتەکان پارێزگارییان لە گۆڵی یانەکەیان کرد و یەکسانبوون باڵی بەسەر ئەنجامی کۆتاییدا کێشا (١ – ١).\nئینتەر بە لەدەستدانی دوو خاڵ لە پلەی دووەمی ڕیزبەندی یانەکانی کالچیۆ بەردەوام دەبێت، بەڵام چانسیان بەخشییە یانەی یوڤانتۆس ئەمشەو بە بردنەوە لە ناپۆلی جیاوازی نێوانیان بۆ شەش خاڵ بەرزبکاتەوە.\n(ڤیدیۆ) مانچستەر سیتی فولهامی گۆڵبارانی کرد و چارەکی کۆتایی فا کاپ چاوەڕێیان دەکات\n2020/01/26 - 6:14 PM\nیانەی مانچستەر سیتی بە بردنەوەی لە یانەی فولهام، گەیشتنی بە قۆناغی چارەکی کۆتایی جامی یەکێتی یانەکانی ئینگلتەرا یەکلایی کردەوە.\nئەستێرەکانی سیتی لە یاریگای ئیتیحاد بەرانبەر فولهام یارییان کرد و لەسەرەتا تا کۆتایی فشاری قورسیان لەسەر یانەی میوان دروست کرد، لەخولەکی هەشت بە لێدانی پەناڵتی گۆڵی یەکەمیان لەلایەن ئیلکان گۆندوگانی ئەڵمانیەوە تۆمار کرد و لە خولەکی (١٩) لەلایەن بێرناردۆ سیلڤای پورتوگالیەوە گۆڵی دووەمیان تۆمار کرد.\nتایمی یەکەم بە ئەنجامی دوو گۆڵی بێوەڵام کۆتایی هات.\nلە تایمی دووەمدا هەمان سیناریۆکانی تایمی یەکەم دووبارە بوونەوە و لەخولەکی ٧٢ و ٧٥ مانچستەر سیتی دوو گۆڵی تریان لەلایەن گابریال جیسوزی بەرازیلیەوە خستە سەر ئەنجامەکە، دوای ئەو گۆڵەش چەندین هەلی مەترسیداری تریان دروست کرد.\nلەنێوان هێرشی بەردەوامی شینە ئاسمانیەکان و بەرگری فولهامدا یارییەکە بە ئەنجامی چوار گۆڵی بێوەڵام کۆتایی هات.\nئەنجامی کۆتاییش ڕێگەی بە یاریزانانی گواردیۆلا دا کورسییەک لە قۆناغی چارەکی کۆتایی جامی یەکێتی یانەکانی ئینگلتەرا (فا کاپ) بۆخۆیان مسۆگەر بکەن.\nمێسی خۆڕاگری لەدەستداوە و هەڕەشە لە ئیدارەی بەرشلۆنە دەکات: ئەوەی دەمەوێت ڕوونەدات، دەڕۆم\n2020/01/26 - 5:00 PM\nلیۆ میسی ئەفسانەی ئەرجەنتینی لەدوای تۆمارکردنی چەند ئەنجامێکی خراپ، خۆڕاگری لەدەستداوە و بە ئیدارەی یانەی بەرشلۆنەی ڕاگەیاندووە: ئەگەر بەرشلۆنە بەهێزەوە نەگەڕێتەوە ، دەڕۆم.\nیانەی بەرشلۆنە لەچوارچێوەی یارییەکانی جامی شای ئیسپانیا بە زەحمەت سەرکەوتنی بە ئەنجامی (٢ – ١) بەرامبەر یانەی دورگەی ئیبیزا بەدەستهێنا، لەڕووبەروبونەوەکانی گەڕی ٢١ی خولی ئیسپانیا بەرامبەر ڤالێنسیا بە ئەنجامی دوو گۆڵی بێوەڵام دۆڕاندنیان تۆمار کرد، ئەم ئەنجامانەش هیوابەخش نین و مێسی ئەفسانەی یانەیان بێزارکردووە.\nپۆرتاڵی “دۆن بالۆن”ی ئیسپانی ئاشکرای کردووە، مێسی لەدوای گواستنەوەی کیکی سیتین و تۆمارکردنی ئەنجامە نەگونجاوەکان بەگەورەیی یانەی بەرشلۆنە بەتەواوی بێزاربووە، لەکۆبونەوەیەکیشدا بە ئاشکرا ئیدارەی یانەکەیی ئاگادارکردۆتەوە کە ئەگەر بێتو لە وەرزی داهاتوو گواستنەوەی گرنگ و بەهێز ئەنجام نەدەن ئەوا ڕوو لەیانەیەکی دەرەوەی کیشوەری ئەوروپا دەکات.\nبەپێی سەرچاوەکە، ئەستێرەی یەکەمی بارسا بۆندەکەی نوێ ناکاتەوە و هیچ گفتوگۆیەکیش بۆ ئەو بابەتە لەگەڵ بارتومیۆ و هاوەڵانی ئەنجام نادات تا ئەوکاتەی شوێنگرەوەیەک بۆ سوارێز و چەند پێگەیەکی تر دابین دەکەن، ئەگەر ئەوەش ڕوونەدات بەشێوەیەکی کتوپڕ بڕیار لەگەڕانەوەی بۆ خولی ئەرجەنتین دەدات.\nلەبەرامبەر ئەم زانیارییە نهێنیانەدا، یانەکانی مانچستەر سیتی و مەیامی لەڕێگەی لێپرسراوی کارەکانیەوە ئاگاداریان کردۆتەوە، کە خواستیان لەسەر گواستنەوەیەتی بەهەر موچە و مەرجێک کە خۆی دەستنیشانی دەکات.\nلە عیراقەوە بۆ دەركردنی هێزەكانی ئەمریكا هەڕەشە لە هەرێم دەكرێت\nلە دهۆك؛ گەنجێك لە لای دیوار مزگەوتێك ویستی كۆتایی بەژیانی خۆی بهێنێ\nراپۆرت37 خولەک پێش ئێستا\nکۆمەڵیک کەس کە قەت نازانن کارێک بە باشی بکەن!\nچەند بیرۆکەیەکی تەندرووستی کە زۆر سوودت پێدەگەیەنێت و کاری پێبکە\nچەند دیمەنێک کە نیشانی دەدات ژیانی ئێستا و جاران چەند گۆڕاوە\nچۆن لەکاتی کەوتنەخوارەوەی فڕۆکە خۆت ڕزگار دەکەیت؟ ئایا کەس ڕزگاری بووە؟\nکورتەی یاریی نێوان (مانچستەر سیتی ٤ – ٠ فولهام)\nکورتەی یاریی نێوان (ئینتەرمیلان ١ – ١ کالیاری)\n(ڤیدیۆ) ئەگەر لە داهاتوودا مباپێ پەیوەندی بە ڕیاڵەوە بکات پێکهاتەی زێدان چی بەسەردێت؟\n(ڤیدیۆ) شەڕ و پێکدادانی نێوان هاندەرانی بارسا و ڤالێنسیا لەدەرەوەی یاریگای مێستایا !\nخەڵك – بەشی هەواڵ ئەندامێكی ئەنجوومەنی سەركردایەتی گشتی یەكێتی ڕایدەگەیەنێت، بەهۆی تەواو نەبوونی كارەكانی لیژنەی پێداچوونەوە بە پەیڕەوی ناوخۆ كۆبوونەوەكە...\nخەڵك – بەشی هەواڵ بەڕێوەبەرایەتی پۆلیسی پارێزگای دهۆك ڕایدەگەیەنێت، ئێوارەی ئەمڕۆ لەلایەن هێزەكانیانەوە گەنجێكیان ڕزگار كرد، كە ویستبووی لە ڕێگەی...\nبڕیارێك لە بەرژەوەندی جووتیاران دەركرا\nخەڵك-بەشی هەواڵ قائیمقامی سلێمانی ڕایدەگەیەنێت، لە سلێمانی بەرهەمی سەوزەی ناوخۆ پێداویستی بازاڕ پڕ دەكاتەوە و سێ هێندەی ساڵی ڕابردووش بەرهەم...


گۆڕان ناوی كاندیدانی پۆستە حكومییەكان دیاری دەكات – تۆڕی میدیایی خەڵک\nگۆڕان ناوی كاندیدانی پۆستە حكومییەكان دیاری دەكات\n2019/07/26 - 3:55 PM\nدوابەدوای پێكهێنانی حكومەتی نوێی هەرێم، بزووتنەوەی گۆڕان كاندیدانی حزبەكەی بۆ پۆستە باڵاكان و بەڕێوەبەرایەتییە گشتییەكان دیاری دەكات.\nپەیامنێری (خەڵك) لە سلێمانی لە زاری سەرچاوەیەكی بزووتنەوەی گۆڕانەوە ڕایگەیاند، كە بڕیارە سبەینێ شەممە، جڤاتی نیشتمانی بزووتنەوەی گۆڕان كۆببێتەوە بۆ دیاری كردنی ناوی كاندیدانی حزبەكە بۆ ئەو پۆستانەی لە بریكاری وەزارەت و ڕاوێژكار و بەڕێوەبەرایەتییە گشتییەكان، كە بەر حزبەكە دەكەوێت.\nڕاشیگەیاند، كە لە كۆبوونەوەكەی جڤاتی نیشتمانیدا عومەری سەید عەلی، ڕێكخەری گشتی بزووتنەوەكە بەشداری دەكات.\nئەمە لەكاتێكدایە، كە لەكاتی دیاری كردنی كاندیدی پۆستە وزارییەكان لە كابینەی نۆیەمی حكومەتی هەرێم، پرسەكە لە جڤاتی نیشتمانی یەكلایی نەكرایەوە و درایە دەستی ڕێكخەری گشتی بۆ بڕیاردان لەسەری.\nخەڵك؛ زانیاری لەسەر دابەشكردنی مووچە لەپێش جەژن بڵاودەكاتەوە\nئەردۆغان پلانی داگیركردنی هەرێمی كوردستان ئاشكرادەكات


خەندان شێوازەکانی سەربڕینی ئاژەڵان و یاسا نوێیەکانی ئەوروپا ئایا ئاژەڵ لەکاتی سەربڕیندا ئازاری پێدەگات هەواڵی کوردستان\nشێوازەکانی سەربڕینی ئاژەڵان و یاسا نوێیەکانی ئەوروپا ئایا ئاژەڵ لەکاتی سەربڕیندا ئازاری پێدەگات\n2019/08/14 | 13:00\nهەواڵی کوردستان - خەندان- بەهمەن ئەحمەدلەماوەی رابردودا شێوازی سەربڕینی ئاژەڵان و بەكارهێنانی گۆشتەكەیان مشتومڕو رای جیاوازی لەسەر دروستبوە، لەوبارەیەوە كۆمەڵگای مسوڵمانا و جولەكەكان شێوازێكی دیاریكراوی كلاسیكییان بۆ شێوازی سەربڕینی ئاژەڵ هەبوە و پێداگیری لێدەكەین، بەمدواییانەش لەگەڵ پێشكەوتنەكانی بیری مرۆڤ و سەرهەڵدانی رێكخراوەكانی پاراستنی مافی ئاژەڵان و دابینكردنی خۆشگوزەرانی بۆیان و رچاوكردنی باری دەرونیان بەپاڵپشتی توێژینەوە زانستییەكان بیرۆكەی دیكەی بۆ چۆنیەتی سەربڕینی ئاژەڵ هێناوەتە پێشەوە. لەئێستادا بەشێك لەوڵاتانی ئەوروپا لەنمونەی بەلجیكا بەكاریگەری توێژینەوە زانستییەكان و كامپینی رێكخراوەكانی مافی ئاژەڵان تەنانەت گۆڕانكارییان لەیاساكانی خۆشیاندا كردوە.\nياسا نوێیەكانی ئەوروپابەمدواییانە، بەلجیكا شێوازی سەربڕینی ئاژەڵانی بەپێی كۆمەڵگای ئیسلامی و جولەكە قەدەغەكرد و یاسایەكی نوێی دانا.\nلەبەرامبەردا رێكخراوەكانی پاراستنی مافی ئاژەڵان و خۆشگوزەرانی بۆیان پێیانوایە شێوازی سەربڕینی كۆن ئاژەڵ دەترسێنیت و ئەوترسە كاریگەری لەسەر هەستی دروستدەكات و كواڵیتی گۆشتەكەی تێكدەدات و پێویستە بەتەواوەتی لەهۆشبخرێت ئینجا چەقۆ لەملی نزیكبرێتەوە. بەپێی یاساكەی بەلجیكا مسوڵمانان و جولەكەكانی كۆمەڵگای بەلجیكی بۆیان هەیە گۆشتی حەڵاڵی ئەو ئاژەڵانە هاوردە بكەن كە بەشێوازی رێگەپێدراوی خۆیان سەربڕاون، لەزۆربەی كۆمەڵگا ئیسلامییەكانیشدا لەهۆشبردنی ئاژەڵان بەرێگای ئەلیكترۆنی پێش سەربڕینیان رێگەپێدراوە. زۆربەی یاساكانی ئەوروپا داوای لەهۆشبردنی ئاژەڵ دەكەن پێش سەربڕینیان، پرۆسەی لەهۆشبردنیش بەرێگای تەقەكردن لەمێشكی ئاژەڵەكە یان لەڕێگای تەزوی كارەبایی.\nسەربڕینیش بەدو قۆناغی سەرەکییە:یەکەم/ بێهۆشکردن، چەندین رێگا بۆ بێهۆشکردن هەیە لەوانە:\nأ- بێهۆشکردن بەترەقە: ئەم رێگایە زیاتر بۆ مەڕوماڵات و گا و گوێرەکە و بەراز بەکاردەهێنرێت و لەرێگەی دەمانچەیەکەوە ترەقەیەکی کانزایی ئاراستەی مێشکی ئاژەڵەکە دەکرێت و بێهۆشیدەکات. ب- بێهۆشکردن بەتەزوی کارەبا: بەم شێوازە تەزویەکی کارەبایی دەدرێت لەمێشکی ئاژەڵەکە و بێهۆشدەبێت.


بڵاوبوونەوەی تۆمارێکی دەنگی هاووڵاتیەک لە تۆڕە کۆمەڵایەتیەکان کە وەک مۆدێڵیست ناسراوە، لەسەر هەڵەبجە و قوربانیەکانی کە وەک خۆی دەڵێت لە چوارچێوەی گفتوگۆیەکدا بووە لەگەڵ فانەکانەی کاردانەوەی جیاجیای لێدەکەوێتەوە و بەهۆی تۆمارکردنی سکاڵاکانەوە لەسەری بە بڕیاری دادوەر بۆ ماوەی 9 ڕۆژ و لە بنکەی شەهید سەرکار لە هەڵەبجە ڕاگیراوە.\nکامەران مستەفا بەڕێوەبەری گشتی شەهیدان و کاروباری ئەنفالکراوەکانی هەڵەبجە لە لێدوانێکدا بە دەنگی ئەمەریکای ڕاگەیاند " دوای بڵاوبوونەوەی گرتە ڤیدۆیەکە کەسوکاری شەهیدان داوایان لێکردین وەک لایەنێکی پەیوەندیدار و حکومی لە هەڵەبجە سکاڵا تۆماربکەین، ئێمە گرفتی تایبەتیمان لەگەڵ کەس نیە، بەڵام دەستبردن بۆ کەسوکاری شەهیدان و قوربانی شارەکەمان قبوڵ ناکەین، ئومێد دەکەین سزایەک کە بەقەد ئەو سوکایەتیانە بێت کە بەرامبەر بە هەڵەبجە کردوویەتی، نەخۆی و نەهیچ کەسێک بەناوی ئەو خانمەوە پەیوەندی نەکردووە بە بەڕێوەبەرایەتیەکەمانەوە. "\nگۆران ئەسوەد پارێزەر لە دادگای هەڵەبجە لە لێدوانێکدا بە دەنگی ئەمەریکای ڕاگەیاند "دوای بڵاوبوونەوەی وتەکانی خانمێک کە سوکایەتی بە هەڵەبجە و قوربانیەکانی کرد وەک پارێزەران داواکاری گشتی هەڵەبجەمان ئاگادار کردووەتەوە و دواتر بەپێی مادەی2 لە یاسای خراپ بەکارهێنانی ئامێرەکانی پەیوەندی ڕاگیراوە، دەشڵێت ئەو خانمە خۆی پەیوەندی پێوە کردووە کە ڕوونکردنەوەی داوە و پێ ڕاگەیەندووە کە داوای لێبوردنیان هەیە لە بەرامبەر قسەکانی، بەڵام گۆران دەڵێت پێمان ڕاگەیاندووە کەیسەکە هەموو خەڵکی هەڵەبجە خاوەنداریەتی لێدەکات و ڕێکاری یاسایی خۆی وەرگرتووە."\nدەنگی ئەمەریکا هەوڵیدا پەیوەندی بە سەنا یوسف ئەحمەدەوە بکات بەڵام بەهۆی ڕاگرتنیەوە لەلایەن پۆلیسەوە نەمان توانی لێدوانی لێوەربگرین، لە ڕێگەی تۆمارێکی ڤیدۆییەوە کە خۆی لە سۆشیاڵ میدیا بڵاوی کردووەتەوە دەڵێت " بۆ ئەکتیڤ هەموو شتێک دەکەن پەیجەکان، ئەوانەی سەرقاڵی منن با بڕۆن باس لە مووچە و گیان لەدەستدانی خانەنشینان بکەن دەیان گرفت هەیە، ماوەی چەند ڕۆژێک بەر لە ئێستا کەسێک بێڕێزی بەرامبەر بەمن کردووە بەناوی خەڵکی هەڵەبجەوە، ئەو کەسە قسەی نەشیاوی بەرامبەرم کردووە، منیش ڕەد فیعلم هەبووە، ئەو پۆستەشم لەبەرامبەر بێڕێزیکردن بووە لەلایەن کۆمەڵێک منداڵی هەڵەبجە بە کەسانی دیاری سۆشیاڵ میدیا، ئەوەی کە دەوترێت هەمووی ناڕاستە."\nکۆمەڵەی قوربانیانی کیمیبارانی هەڵەبجە کە نوێنەرایەتی کەسوکاری شەهیدانی کیمیبارانی هەڵەبجە دەکات وەک لوقمان عەبدالقادر سەرۆکی کۆمەڵەی قوربانیان دەڵێت "بەناوی هەزار و 200وارسی کەسوکاری شەهیدەوە سکاڵامان لە دادگا تۆمار کردووە، ئێمە پێمانوایە پێویستە یاسایەکی تایبەت لە پەرلەمانی کوردستان دەرکرێت کە هەموو سوکایەتیەکی لەم جۆرە و دووبارەبوونەوەی ڕێگری لێبکات."\nبەپێ زانیاریەکانی دەنگی ئەمەریکا تا ئێستا "8 هاووڵاتی و ڕێکخرا و دامەزراوەی حکومی سکاڵایان لەسەر سانا یوسف ئەحمەد تۆمارکردووە و لە ئێستادا لە بنکەی شەهید سەرکار لە پارێزگای هەڵەبجە ڕاگیراوە، بەپێی مادەی 2 لەیاسای ژمارە 6 ی ساڵی 2008 کە باس لە خراپ بەکارهێنانی ئامێرەکانی پەیوەندیکردن دەکات، لە بەشێک لە مادەکەدا هاتووە "هەرکەسێک پۆستی ئەلیکترۆنی بۆ مەبەستی هەڕەشەکردن یان تۆمەت هەڵبەستن یاخود جنێودان یان بڵاوکردنەوەی هەواڵی هەڵبەستراو بڵاوبکاتەوە و لەگەڵ خوڕەوشتی گشتیدا نەگونجێن سزا دەدرێت بە ڕاگرتن لە 6 مانگ کەمتر نەبێت و لە 5 ساڵیش زیاتر نەبێت، بە غەرامەش سزا دەدرێت کە لە یەک ملیۆن کەمتر نەبێت و لە 5 ملیۆن دینار زیاتر نەبێت."\nفەرحان عیزەت هاووڵاتیەکی هەڵەبجەیە لە لێدوانێکدا بە دەنگی ئەمەریکای ڕاگەیاند " ئەو خانمە لەلایەن لایەنە پەیوەندیدارەکانەوە، سکاڵای لەسەر تۆمارکراوە و ئێستا ڕێکاری یاسایی لە بەرامبەر دەگیرێتەبەر، پێویست بەوە ناکات کاردانەوەکان لە تۆڕە کۆمەڵایەتیەکان بەشێوەیەکی هەڵەبن کە بچنە چوارچێوەی هەمان سوکایەتی و ناوزڕاندنەوە کە ئەو خانمە کردوویەتی."\nسەنا یوسف ئەحمەد لە دایک بووی ساڵی 1994 و دانیشتووی شاری سلێمانیە، بەپێی ڕاگەیەنراوێکی بەڕێوەبەرایەتی پۆلیسی هەڵەبجە لە 21-3-2022 لە سلێمانی دەستگیرکراوە و تا 30-3-2022 لە بنکەی شەهید سەرکار ڕاگیراوە و دۆسیەی لێکۆڵینەوەی بۆکراوەتەوە و چاوەڕێ دەکرێت لەگەڵ کردنەوەی دەوامی ڕەسمی لە دادگای هەڵەبجە ڕێکارە یاساییەکان بگیرێنە بەر.\nهەلەو واشنتن: ساڵوەگەڕی کیمیابارانی هەڵەبجە و باسێکی جیاواز


کوردیپێدیا - خواست لەسەر دۆی خۆماڵی زیاد دەکات\n📖 ئەو رێنماییانەی دەبێت لە تەمەنێکی بچووکەوە بە منداڵ بدرێن\nنوسینی:دیلمان ئازاد حەسەن\nمن کە پزیشکێکی پسپۆری دادوەریم رۆژانە لەناو جێگای کارم تەنیا کێشەی کۆمەلایەتی دەبینم، کێشەکانیش هەندێک جار لەسەر شتێکی بێ مانا دەست پیدەکات و بە کارەساتی گەورە کۆتاییدێت.رۆژ\n👫 عوسمان هەورامی (هۆزانەوان)\nعوسمان هەورامی لە ساڵی 1940 لە تەوێڵە لەدایکبووە، ساڵی 1959 لە بەشی زمانی کوردی لە کۆلێژی ئاداب لە بەغدا، وەرگیراوە، بەڵام لەبەر نەبوونی و هەژاری نەیتوانیوە کۆلێژ تەواو بکات، لە ماوەی تەمەنیدا چەندین\n👫 ئیبراهیم خورماڵی\nئیبراهیم دانیشتوی خورماڵە و ماوەی 42 ساڵە ئەرشیفی گۆرانی و هونەری هەورامان دەکات، لە ئێستادا خاوەنی گەنجینەیەکی هونەری گەورەیە.\n📝 راگەیەندراوی وەزارەتی تەندروستی سەبارەت بە ئاماری تووشبوانی کۆرۆنا\nدەقی راگەیاندراوی وەزارەتی تەندروستی:\nڕاگەیاندراوی (24) کاتژمێری تایبەت بە نەخۆشی ڤایرۆسی کۆڕۆنای نوێ COVID19 ژمارە (232)\n1. پشکنین: (5378 پشکنینی نوێ)\n(730 سلێمانی، 172 گەرمیان، 228\n📝 کەنەکە: دەبێت شەنگال خاوەنی پێگەی خۆبەڕێوەبەر و تایبەت بێت\nهەر هەنگاوێک لەبارەی شەنگاڵەوە بنێرێت، هەر بڕیارێک سەبارەت بە شەنگاڵ بدرێت، پێویستە ویست و ئیرادەی شەنگاڵیەکان تیایدا بە بنەڕەت بگیرێت\nلە 09، 10، 2020 رێککەوتننامەیەک لەسەر شەنگاڵ لە نێ\n📕 پوختەی ئەحکامەکانی نوێژ\nئامادەکردنی: ئەحمەد کوردی\n📖 هەورامان،نقێمە ونبووەکەی ژیاری مرۆیی\nنووسینی: هۆمەر نۆریاوی\nهەورامان، یەک لە مەکۆ و ناوەندە سەرەکییەکانی ژیار و شارستانییەتی مرۆیی بەدرێژایی دیرۆک دێتە ئەژمار. هەبوونی شوێنەواری دێرین، سرووشتی دڵبزوێن و ڕەنگین، بەردەنووسی فرەوان، قەواڵە\n📖 دەرکەوتنی گۆڤاری بەیان لە وەرزی خەزانی ڕۆژنامەگەریی کوردیدا\nلە قۆناخێکی هەرە ناسک و هەستیاری مێژوودا کە ڕۆژنامەگەریی کوردی لە ڕۆژهەڵات لە حاڵی گیان کەنشتدایە و تەنێ نووزەیەکی لێوە بەرگوێ دەکەوێت و بەشی فرەی بە ڕەشکردنەوەی ڕووپەلی پاکژەو\nجەمال حامید ئەسعەد - جەمال ...\n📊 خواست لەسەر دۆی خۆماڵی زیاد دەکات | پۆل: ئامار و راپرسی | زمانی بابەت: 🏳 کوردیی ناوەڕاست\nخواست لەسەر دۆی خۆماڵی زیاد دەکات\nبەهۆی دڵنیابوون لە خاوێنی و تایبەتمەندی تام و چێژەکەیەوە، دۆی خۆماڵیدۆی خۆماڵی لە شاری کەرکوککەرکوک خواستی زیاتری لەسەرە وەک لە دۆی هاوردەکراو.\nلەگەڵ هاتنی مانگی ڕەمەزان و وەرزی هاوین، خواستی هاوڵاتیان بۆ کڕینی دۆی خۆماڵی زیاد دەکات، فرۆشتنی دۆی خۆماڵی بەشێوەک بەرفراوان بووە نزیک دەبێتەوە لە جێگرەوەی ئه و بەرهەمە شیرەمەنیانەی کە لە دەروەی وڵاتەوە هەناردەی هەرێم و باشوری کوردستان دەکرێت.\nێچیر عومەر، دۆ فرۆشێکی شاری کەرکوکە و له و بارەیەوە بە ڕۆژنیوزی وت:بەهۆی خواستی زۆری هاوڵاتیان بۆ دۆی خۆماڵی، ڕۆژانە دۆی زیاتر دروست دەکەین و دەیفرۆشینەوە بە هاوڵاتیان، هەندێک کەس چەندین دەبە دۆ دەکڕن و لەناو بەفرگردا دەیپارێزن بۆ وەرزی زستان و لەو وەرزەشدا دۆی خۆماڵی دەخۆنەوە.\nسەبارەت بە هۆکاری زۆری خواستی هاوڵاتیان لەسەر دۆی خۆماڵی، ئەو دۆفرۆشە، وتی:هۆکارەکە دەگەڕێتەوە، بۆ باشی و خاوێنی دۆی کوردەواریی،چونکە ئه و دۆیە لە وڵاتانی ئیران و تورکیاوە هاوردەی هەرێمی کوردستان دەکرێت، مادوەی باشی تێکەڵ ناکرێت و هەروەها زۆربەیان بەرواری بەسەرچوونی گۆڕانکاریان تێدا دەکرێت.\nهاوکار مستەفا، یەکێک لە کڕایرە بەردەوامەکانی دۆی خۆماڵی-یە و سەبارەت بە هۆکاری بەردەوام کڕینی دۆی خۆماڵی بە ڕۆژنیوزی وت:جیاواز لە تامەکەی، دۆی خۆماڵی سودی زۆری هەیە، خواردنەوەی لە پارشێودا دەبێتە هۆی ئەوەی ڕۆژووەوان تینووی نەبێت، لە هەمانکاتدا گەرما گاریکەی لەسەر نابێت.\nوتیشی:من نەخۆشی شەکرەم هەیە، خواردنەوەی دۆ ڕێگریی لە بەرزبوونەوەی رێژەی شەکرەکەم دەکات و لە خاوێنی دۆکەش دڵنیام، بۆیە هەرگیز لە بەرامبەر دۆی خۆماڵی و کوردەواری، دۆی هاورەکراوم نەکڕیوە.\nسەیوان سابر، فرۆشیارێکی دیکەی دۆیە و ئاماژەی بە جۆرەکانی دۆی خۆماڵی کرد و بە ڕۆژنیوی وت: دوو جۆر دۆمان هەیە، دۆی ماستی مانگا و دۆی ماستی مەڕ، خواستی هاوڵاتیان زیاتر لەسەر دۆی مەڕە، به و پێەی تامی جیاوازترە، ڕۆژانە بەشێوەی دەبە دەیفرۆشین.\nسەیوان، وتیشی:بەهۆی ئەوەی شوێنی ئێمە لەسەر ڕێگای سەرەکی کەرکوک- سلێمانیە، دۆی شاری کەرکوک لە لایەن سەرجەم هاوڵاتیانی هەرێمەوە دەکڕدرێت.\n#دۆی خۆماڵی | #کەرکوک |\n 📡 ماڵپەڕ | 🏳 کوردیی ناوەڕاست | ماڵپەڕی رۆژنیوز - 17-06-2017\n1. 👁 17-06-2017\n1. 👁 هاوکار مستەفا\n📅 رۆژی دەرچوون: 17-06-2017\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jun 17 2017 11:43AM تۆمارکراوە\n✍ ئەم بابەتە بۆ دواجار لەلایەن: (ئەڤین ئیبراهیم فەتاح)ەوە لە: Jun 17 2017 12:25PM باشترکراوە\n👁 ئەم بابەتە 7,354 جار بینراوە\n📷 فایلی وێنە 1.0.1 160 KB Jun 17 2017 11:44AM ئەڤین ئیبراهیم فەتاح\n📊 ئامار بابەت 378,352\nفایلی پەیوەندیدار 46,184\n🗄 سەرچاوەکان 15,660\nجەمال حامید ئەسعەد - جەمال بەختیار\nلە ساڵی 1927 لە سلێمانی لە دایک بووە، لە ساڵی 1946 دا لەکۆماری مەهاباد بەشداری کردوە و پێشەوا قازی محەمەد نازناوی بەختیاری داوەتێ، لە ساڵی 1957 دا ئەندامی دەستەی بەرێوەبەرایەتی کۆمەڵی هونەرەجوانەکانی سلێمانی بووە، نیگار کێشێکی ریالیست و خۆشنوسێکی بە توانا بووە لە سەرەتای 1940 ەوە دەستی داوەتە رەسم کردن، خۆی دەلێت من لە تەمەنی 7-8 ساڵی یەوە خولیای نیگار کێشان بووم، لە ساڵی 1975 ەوە کوردستان جێ دەهێلێت بەرەو ئەمریکاو لەوێ سەرۆکی کۆمەڵی هونەرەجوانەکانی کوردەو تائێستاش لە چالاکی نەکەوتوە وێنەکانی زی\nساڵی 1966 لە سلێمانی لەدایکبووە. رۆژی 17-10-1999 لەبەردەم ماڵەکەی خۆیدا تیرۆرکرا.


ڕێناز تۆفیق: زۆر گرنگه ئێمه‌ی ئافره‌تانیش به‌شدارین له بواری بزنس و كاركردندا. |\nHome گشتی لایف ستایڵ ڕێناز تۆفیق: زۆر گرنگه ئێمه‌ی ئافره‌تانیش به‌شدارین له بواری بزنس و كاركردندا.\nئاژانس | ڕاوێژکامەران\nكچه‌مۆدێلی كورد ڕێناز تۆفیق له‌م دیمانه‌یه‌دا له‌گه‌ڵ ڕۆژنامه‌ی ״ئاژانس״ ئاماژه به چۆنیه‌تیی ده‌ستپێكردنی به كاری مۆدێل و فاشیۆن ده‌دات و پێشی وایه كه ده‌بێت كچانی كورد بۆ خۆیان كار بكه‌ن و بێنه پێشه‌وه و ته‌نها چاوه‌ڕوانی هاوسه‌رگیری نه‌بن.\nئاژانس: هه‌ندێك زانیاریمان له‌سه‌ر خۆت پێ بده؟\nڕێناز تۆفیق: من له شاری سلێمانی له دایك بووم و ته‌مه‌نم 25 ساڵه، له ته‌مه‌نی 5ـساڵییه‌وه ڕۆیشتووم بۆ وڵاتی هۆڵه‌ندا و له‌وێ ده‌ژیم، له ئه‌مسته‌ردام زیاتر سه‌رقاڵی خوێندنم بووم و له بواری پارێزه‌ری و بزنسدا ده‌مخوێند، به‌ڵام زۆر حه‌زم له كاری فاشیۆن و مۆدێل بوو هه‌ر بۆیه به‌رده‌وام كاتێكی زۆرم ته‌رخان ده‌كرد به ته‌ماشاكردنی پڕۆگرامه‌كانی فاشیۆن.\nئاژانس: سه‌ره‌تای ده‌ستپێكردنتان به كاری فاشیۆن و مۆدێل چۆن بوو؟\nڕێناز تۆفیق: سه‌ره‌تای ده‌ستپێكردنم به كاری مۆدێل له‌گه‌ڵ چه‌ند فۆتۆگرافه‌رێكی كورددا بوو كه پێشتر كۆنتاكتم له‌گه‌ڵیاندا هه‌بوو بۆ ئه‌نجامدانی كاری مۆدێل و له پاش ئه‌نجامدانی كاره‌كه و بڵاوبوونه‌وه‌ی له تۆڕه كۆمه‌ڵایه‌تییه‌كان، پێشوازییه‌كی زۆری لێ كرا و بینه‌رێكی زۆریان هه‌بوو، هه‌ر بۆیه ئیستاش وه‌ك حه‌ز و خولیایه‌كی خۆم له‌و كاره به‌رده‌وامم و ئیستاش سه‌رقاڵی گرێبه‌ستێكم له‌گه‌ڵ كۆمپانیایه‌كی گه‌وره له هه‌ولێر بۆ كاری فاشیۆن و مۆدێل، جگه له‌وه‌ی داواشیان لێ كردووم له چه‌ند فیلمێك و پڕۆگرامی فاشیۆنی ته‌له‌فیزیۆنیدا به‌شداری بكه‌م، به‌ڵام له ئێستادا سه‌رقاڵم به گرێبه‌ستی كاره‌كه‌ی خۆمه‌وه.\nئاژانس: ئێستا ژماره‌ی ئه‌و كچانه‌ی كاری مۆدێل ده‌كه‌ن له زیادبووندان، تا چه‌ند ئه‌م كاره به گرنگ ده‌زانیت؟\nڕێناز تۆفیق: بۆ ئه‌وه‌ی كوردستان پێش بكه‌وێت پێویسته رێگه بدرێت به هه‌موو بوارێك، هه‌رچه‌نده ئێستا كاری مۆدێل نه‌بووه‌ته پیشه‌یه‌كی پرۆفیشناڵانه و هه‌ر وه‌ك حه‌زێك ئه‌نجام ده‌درێت، به‌ڵام هه‌نگاوی زۆر باشیشی ناوه، من زۆرم پێ خۆشه كه كچانی كورد ده‌بینم له بواره جیاجیاكاندا دێنه پێشه‌وه، چونكه زۆر گرنگه كه كچانیش كار بكه‌ن و هه‌ر به نیازی هاوسه‌رگیری نه‌بن، چونكه پێویسته به‌ر له‌وه‌ی شوو بكه‌ن خۆیان درووست بكه‌ن، له كوردستان ژماره‌ی كچان له پیاوان زیاتره، بۆیه زۆر گرنگه كه ئێمه‌ی ئافره‌تانیش به‌شدارین له بواری بزنس و كاركردندا.\nئاژانس: جگه له كاری مۆدێل به نیازی چ كارێكی دیكه‌یت؟\nرێناز تۆفیق: من دوو بڕوانامه‌م هه‌یه له هۆڵه‌ندا له بواری پارێزه‌ری و له بواری بزنسدا، ئێستاش ده‌مه‌وێت له بواره‌كه‌ی خۆمدا كۆمپانیایه‌ك له هه‌ولێر یاخود سلێمانی بكه‌مه‌وه كه خزمه‌تگوزاریی یاسایی و بزنس پێشكه‌ش بكات، ئه‌وه یه‌كێكه له خه‌ون و خه‌یاڵه‌كانم و له گه‌ڕانه‌وه‌مدا بۆ كوردستان كاری بۆ ده‌كه‌م.


د. کاوە مەحموود/ وروژاندنی پرسیارە ئاڵۆزەکان!\nدیالۆگ و دانوستانی بزو،تنەوەی ڕزگاریخوازی نیشتمانی گەلان لەگەڵ نەیارانیدا بابەتێکی تابۆکراو نەبووە، بەڵام گرنگە ئەو بز،وتنەوەیە کە دەڕبڕی ئیرادەی گەلێکی مافخوراوە، لەسەر چ بنەمایەک دیالۆگ و دانوستان دەکات، و بۆ ئەوەی فرسەتەکان بەفیڕۆ نەدات چۆن مامەڵە لەگەڵ فاکتەری کات دەکات.\nبز،وتنەوەی ڕزگاریخوازی نیشتمانیی کوردستان گفتوگۆی تەنانەت لەگەڵ ڕژێمی دیکاتۆری بەعسی ڕەت نەکردۆتەوە، و ئێستاش دانوستان لەگەڵ حوکمڕانانی نوێی عێراق بەردەوامە. بەڵام بۆ ئەوەی دانوستانەکان بەرهەمداربێت، و نەیارانی گەلەکەمان ئامرازی کات بە مەبەستی چاوەڕێ کردنی ئەو گۆڕانکارییانە نەبێت کە لەسایەیدا ڕەوشی سیاسی بۆ بەرژەوەندی خۆیان بەکاربهێنن، و لە بەڵێنەکانیان پەشیمان ببنەوە، لایەنەکانی بزووتنەوەی ڕزگاریخوازی نیشتمانی گەلی کوردستان، بە ڕەچاوکردنی قۆناغی نوێی ئەم بزووتنەوەیە کە لە لایەکدا بەشێکیان لە هەرێمی کوردستان دەسەڵاتە، و لە نێو کۆمەڵگاکەماندا حوکمڕان و حوکمکراو هەن، و لەلایەکی دیکەوە ئەرکی تەواوکردنی ئەرکەکانی بزووتنەوەی ڕزگاریخوازی لەئەستۆی سەرجەم لایەنەکانی بزووتنەوەکە ماوە، پێویستە ئەم لایەنانە بزانن لەسەر چ بنەمایەک دیالۆگ و گفتوگۆ لەگەڵ بەرانبەردا دەکەن، و چۆن ڕیزبەندی هێزە سیاسییەکانی نەتەوەی باڵادەست دەخوێننەوە، و هەڵسەنگاندن بۆ بۆچوون و هەڵوێستەکانیان دەکەن، و بەهەمان شێوە چۆن هەڵوێستی کۆمەڵگای نێودەوڵەتی و فاکتەرە کارتێکەرەکان لەسەر دۆزی ڕەوای گەلەکەمان دەخوێننەوە.\nهەڵبەت لە هەمووی گرنگتر داڕشتنی هەڵوێستی یەکگرتووی هێز و لایەنە سیاسییەکانی بزووتنەوەی ڕزگاریخوازی نیشتمانیی کوردستانە کە هەموو ئەزموونەکانی کۆن و نوێ پێمان دەڵێن: هەر درز و کەلێنێک لە هەڵوێستی یەکگرتوو بە زیان بە سەر دۆزی ڕەوای گەلەکەمان دەگەڕێتەوە.\nحزب و لایەنە سیاسییەکانی کوردستان لە هەلومەرجی ئەمڕۆدا میکانیزمی کاری بەکۆمەڵ و گردبوونەوەی هاوبەشیان فەرامۆش کردووە، و بەشێکی زۆری کۆبوونەوەکانیان شێَوازی دانیشتنی دووقۆڵی وەرگرتووە، و هەر ئەمەش وای کردووە کە تا ئێستا عەقڵیەتی پاراستنی بەرژەوەندی حزبایەتی و چۆنێتی بەشبەشێنەی پۆست و پلە و پایە بەسەر ئەم کۆبوونەوانەدا زاڵ بێت.\nڕەوشی سیاسی کوردستان و عێراق و ناوچەی ڕۆژهەڵاتی ناوەڕاست و کارتێکردنی هەژموونی وڵاتە زلهێزەکان و ناوەندەکانی حوکمڕان لە وڵاتە هەرێمایەتییەکاندا، بەردەوام لە گۆڕانکارییەکی خێرادایە. ئەم بابەتە پێویستی بە بیرکردنەوەی هاوبەش و عەقڵی بە کۆمەڵ هەیە، کە دەبێ میکانیزمی گونجاوی بۆ دابڕێژرێت کە ئەویش کۆبوونەوەی هاوبەشی سەرجەم لایەنە سیاسییە کوردستانییەکانە. کۆبوونەوەی هاوبەش مانای ئەوە نییە کە سەرجەم لایەن و حزبە سیاسییەکان وەک یەک بیردەکەنەوە، بەڵام کۆبوونەوەی هاوبەش بواری نێوان جیاوازییەکان تەسک دەکاتەوە، و لە ئاکامدا خاڵ و بنەمای هاوبەش سەبارەت بە هەڵوێستە جۆراجۆرەکان، دروست دەبێت، و پرۆژەی هاوبەش بۆ مامەڵەکردن سەبارەت بە بابەتە نیشتمانییەکان لەگەڵ بەرانبەردا، دروست دەبێت.\nکۆبوونەوەی هاوبەش باشترین و گونجاوترین میکانیزمە بۆ ئەوەی تیایدا پرسیارە ئاڵۆزەکان و شێوازی مامەڵەکردن لەگەڵیاندا و توێژینەوەی ڕەوشە نوێکان، تیایدا ئەنجام بدرێت، و بە هاوبەشی وەڵامی گونجاو بۆ ئەو پرسیارانە هەبێت، و بەڕوونی مامەڵە لەگەڵ پێشهاتەکانی ڕەوشی سیاسی و گۆڕانکارییەکان بکرێت، و لەسەر ئەم بنەمایەش شێوازی مامەڵەکردن و دیالۆگ لەگەڵ بەرانبەردا بکرێت.\nلە جوغزی سەربەخۆییەوە و لە سەر بنەمای باوەڕ بوون بە مافی گەلان بۆ بڕیاردانی چارەنووسیان و کارکردن بۆ جێبەجێکردنی ئیرادەی گەلی کوردستان، کۆمەڵێک پرسیاری گرنگ چاوەڕیی هەڵوێستی هاوبەش دەکات، لەوانەش:\nیەکەم: لە ساڵی 2005 کە تا ئێستا دەگاتە چواردە ساڵ بڕیاری دەستوری دەوڵەتی عێراق دراوە، ئایا مادەکانی دەستور عێراق قەیرانی دەوڵەتی لە عێراقدا چارەسەر کردووە، یان لە ئایندەدا چارەسەری دەکات؟!\nدووەم: زۆرجار لایەنە دیموکراتیخوازەکان لە سەر ئاستی ناوخۆیی و نێودەوڵەتیدا کە باس لە چارەسەری مەسەلەی گەلی کوردستان دەکەن، جەخت لەسەر چارەسەری فیدراڵی لە چوارچێوەی عێراقێکی دیموکراسی مەدەنی دەکەن. لێرەشدا پرسیار ئەوەیە ئایا حکوومەتی عێراق حکوومەتێکی دیموکراسی مەدەنییە کە لە چوارچێوەیدا فیدراڵی زامن بکات، و ئایا دیموکراسیبوونی دەوڵەت تەنیا بەم جۆرە هەڵبژاردنە گاڵتەجارییانەی کە بۆ ئەنجوومەنی نوێنەرانی عێراق ئەنجام دەدرێت، مسۆگەر دەکرێت؟!\nسێیەم: لەوانەیە بەشێک لە هێزی دیموکراسیخوازی ناوەوەی عێراق و جیهان لەگەڵ ئێمەدا هاوڕابن کە ئەم دەوڵەتە و ئەم شێوازەی حوکمڕانییە دیموکراتییە نییە. لێرەشدا پرسیار ئەوەیە ئایا گەلی کوردستان بۆ وەدیهێنانی مافە نیشتمانییەکانی تا چەند ساڵی دی چاوەڕوان بێت بۆ ئەوەی دەوڵەتی عێراق ببێت بە دەوڵەتێکی دیموکراسی، و لە دووایشدا بە خێری خۆی مافەکانی گەلەکەمان بدات؟!\nچوارەم: لایەنی سیاسی حوکمڕان لە هەرێمی کوردستان و نوێنەرانی کوردستان لە حکوومەتی عێراق و لە ئەنجوومەنی نوێنەرانی عێراق لە گفتوگۆ و دانوستانەکان و لە بەشداری سیاسی لە دامەزراوەکانی دەوڵەتی عێراقدا، بابەتی باسەکانیان لەگەڵ بەرانبەردا لە چوارچێوەی بەشی بودجە کە عێراق لە 17% پاشگەزبۆوە، و قەرەبووکردنەوەی ئەم بابەتە بە ناردنی مووچە و لابردنی گومرکی ناوخۆ، کۆکردۆتەوە، کە لە بنەڕەتدا نەدەکرا مووچە ببڕدرێت و گومرگی ناوخۆ لەسەر ئەو کاڵایانەی لە هەرێمی کوردستانەوە دێن، دابنرێت. ئێستاش هەرێمی کوردستان چاوەڕیی مەرحەمەتی ڕینماییەکانی بودجەیە کە بە کۆمەڵێک مەرج بەند کراوە.\nلێرەدا پرسیار ئەوەیە ئایا کێشە هەڵپسێردراوەکانی نێوان دەوڵەتی عێراق و کوردستانی باشوور تەنیا کێشەی بودجە و مووچە و گومرگە؟!\nپرسیارەکان لەمانە زیاترن، و لە هەمووی هەنووکەی تر چۆنێتی مامەڵەکردنە لەگەڵ فاکتەری نێودەوڵەتی و هەرێمایەتی و لەگەڵ حکوومەتی عێراقیش بە پێی بڕیارێکی نیشتمانی سەربەخۆیی کوردستانی، دوور لە دابەشبوون بە سەر جەمسەری نێودەوڵەتی و هەرێمایەتی و نەیارانی گەلی کوردستان.


نێچیرڤان بارزانی و سه‌رۆكی ڕێكخراوی سه‌ماریتان كۆبوونه‌وه\nTHU, 23 MAY 2019 08:27 Erbil, GMT +3\nSource: KRG-DFR DFR publication date: SUN, 11 NOV 2018 17:41\nپاشنیوه‌ڕۆی ئه‌مڕۆ یه‌كشه‌ممه 11/11/2018 به‌ڕێز نێچیرڤان بارزانی سه‌رۆك وه‌زیرانی هه‌رێمی كوردستان، پێشوازی له به‌ڕێز د. گراهام فرانكلین سه‌رۆكی ڕێكخراوی سه‌ماریتان پێرسى ئه‌مه‌ریكى و شاندێكی یاوه‌ری كرد.\nله كۆبوونه‌وه‌یه‌كدا به‌ڕێز فرانكلین خۆشحاڵیی خۆی به سه‌ردانی هه‌رێمی كوردستان ده‌ربڕی و ڕێز و پێزانینی بۆ هه‌ڵوێستی خه‌ڵك و حكوومه‌تی هه‌رێمی كوردستان بۆ حه‌واندنه‌وه و دابینكردنی خزمه‌تگوزاری بۆ ئاواره‌كان نیشان دا و قوربانییه‌كانی پێشمه‌رگه و خه‌ڵكی كوردستانی له ڕووبه‌ڕووبونه‌وه و پاراستنی هه‌موو پێكهاته‌كان له تیرۆر به‌رز نرخاند، هه‌روه‌ها باسی له هاوكاریی ڕێكخراوه‌كه‌یان بۆ ئاواره‌كان كرد و مانه‌وه‌ی كرستیانه‌كانیشی له عێراق وه‌ك پێكهاته‌یه‌كی گرنگی كۆمه‌ڵه‌گه‌ی عێراقی، به زه‌روور زانی.\nلای خۆیه‌وه به‌ڕێز سه‌رۆك وه‌زیرانی هه‌رێمی كوردستان سوپاسی ئه‌و سه‌ردانه و ڕۆڵی به‌ڕێز فرانكلین و ڕێكخراوه‌كه‌یان له هاوكاریكردنی ئاواره و په‌نابه‌ران كرد و دووپاتی كرده‌وه كه خه‌ڵك و حكوومه‌تی هه‌رێمی كوردستان له سۆنگه‌ی باوه‌ڕبوونیان به پێكه‌وه‌ژیانی نه‌ته‌وه‌یی و ئاینی، هه‌نگاویان بۆ حه‌واندنه‌وه و پاراستن و پێشكه‌شكردنی خزمه‌نگوزاری بۆ ئاواره و په‌نابه‌ران و ڕووبه‌ڕوبوونه‌وه‌ی تیرۆر ناوه و له‌سه‌ر ئه‌و سیاسه‌ته‌ش به‌رده‌وام ده‌بن، هه‌روه‌ها داوای كرد كۆمه‌ڵگه‌ی نێوده‌وڵه‌تیش به‌رده‌وام بێت له هاوكاریكردنی هه‌رێمی كوردستان بۆ چه‌سپاندنی زیاتری كولتووری پێكه‌وه‌ژیان له هه‌موو عێراق.\nتاوتوێكردنی دۆخی ناوچه‌كه به گشتی و چه‌ند بابه‌تێكی په‌یوه‌ست به عێراق و هه‌رێمی كوردستانه‌وه، لایه‌نێكی دیكه‌ی كۆبوونه‌وه‌كه بوو.


عراق ئاشكراى ئه‌نجامداين پرووسه‌يگ سه‌ربازى دژ وه داعش كرد وه‌پاڵپشتى هاوپه‌يمان ناوده‌وه‌ڵه‌تى - شـه‌فـه‌ق نيـوز\nعراق ئاشكراى ئه‌نجامداين پرووسه‌يگ سه‌ربازى دژ وه داعش كرد وه‌پاڵپشتى هاوپه‌يمان ناوده‌وه‌ڵه‌تى\nهــــه‌واڵ عــیراق عراق پرووسه‌يگ سه‌ربازى\nشانه‌ى ره‌سانن جه‌نگى ئاشكراى پرووسه‌يگ سه‌ربازى كرد ك تاريفى وه نموونه‌يى كرد وله‌لايه‌ن هيزيگ تايبه‌ت عراقى ئه‌نجام درياگه وه پاڵپشتى هاوپه‌يمان ناوده‌وڵه‌تى ئه‌را گه‌ردين له‌شوون پاشماوه‌يل ريخرياگ تيرۆريستى داعش.\nشانه‌ى ره‌سانن له به‌ياننامه‌يگ وت: ئه‌و پرووسه له‌لايه‌ن ده‌زگاى دژه تيرۆر له سه‌ركردايه‌تى فه‌رمانده‌يى تايبه‌ت ئه‌نجام درياگه وه پاڵپشتى ته‌ياره‌يل سوپاى عراقى و ته‌ياره‌يل هاوپه‌يمان ناوده‌وڵه‌تى ك ئه‌را ماوه‌ى دوو رووژ دريژه داشتگه له ناوچه‌ى حه‌زه‌ر تا ره‌سيده ناوچه‌ى سينيه له باشوور خوه‌رئاواى شار موسڵ.\nبه‌ياننامه‌گه هه‌ميش وت: له‌و پرووسه ئنزال جوراوجوور كرياگه‌و دوياخريش ده‌سكرياسه گه‌ردين و وشكانن له‌شوون تيرۆريسته‌يل داعش و له ئه‌نجاميش 10 تونيل وێران كرياگه وه‌ل كوشتن شماره‌يگ له تيرۆريسته‌يل له‌ناو ئه‌و تونێله‌يله‌و ده‌سوه‌سه‌رگرتتن بريگ چه‌ك و ته‌قه‌مه‌نى ك له‌تى له‌ناوچه‌ى حه‌زه‌ر تا ناوچه‌ى سينيه‌و ده‌ورگردى هه‌يشت په‌لامار ئاسمانى له‌لايه‌ن ته‌ياره‌يل هاوپه‌يمان ئه‌را بان بنگه‌ى داعش ئه‌نجام درياگه.\nخوه‌ندكاره‌يل عراقى و خيزانه‌يليان له وۆهان ئه‌يه‌نه‌و ئه‌را عراق\nعراق ها نواى ملله‌ته‌يل عه‌ره‌بى له باره‌ى "گه‌ناته‌كارى گه‌ورا" له ده‌وڵه‌ت\nتوێژه‌ره‌يل ئه‌مريكى پيشبينى ريككه‌فنيگ له‌ناوچه‌گه ئه‌كه‌ن ئه‌را ئازادى ئيران له عراق\nهادی عامری دەس لە پەڕلەمان کیشێد\nلە ناحیەیگ دیالە ک مرافەیل هووز و خێڵەیل دوینێد، دەسکریا وە ئۆپراسیۆن چەسپانن یاسا.\nجه‌خت سەرکردەی کورد و سەرۆک هەرێم لەبان بەرزوکردن پەیوەندیەگان عراق وه‌ل جهان\nتۆڵەی هووزەیل و تیرۆر نوا لە هاتنەوەی هەزاران ئاوارە گرێد


وته‌بێژی حكومه‌تی عێراق: گفتوگۆكانی نێوان به‌غداو هه‌رێم له‌م كاته‌دا سه‌ركه‌وتو نابێت\nوته‌بێژی حكومه‌تی عێراقی رایده‌گه‌یه‌نێت، ده‌ستپێكردنه‌وه‌ی گفتوگۆ سیاسییه باڵاكانی نێوان حكومه‌تی عێراق و هه‌رێم له‌م كاته‌دا سه‌ركه‌وتو نابێت.\nله‌باره‌ی ده‌ستپێكردنه‌وه‌ی گفتوگۆكان له‌نێوان عێراق و هه‌رێم له‌ئاستی باڵادا سه‌عد حه‌دیسی وتی، ده‌ستپێكردنه‌وه‌ی گفتوگۆ سیاسییه باڵاكانی نێوان حكومه‌تی عێراق و هه‌رێم له‌م كاته‌دا هیچ ئاماژه‌یه‌كی تێدا نیه بۆ چاره‌سه‌ركردنی ناكۆكیه‌كانی نێوان هه‌ردوولا، به‌ڵام كاری ئه‌و لیژنه هونه‌ریه هاوبه‌شانه ئه‌گه‌ر هه‌وڵی سه‌ركه‌وتنیان بده‌ن ڕه‌نگه ببێته دروستكردنی كه‌شوهه‌وایه‌كی گونجاو بۆ ده‌ستپێكردنه‌وه‌ی گفتوگۆكان له‌سه‌ر ئاستی باڵا.\nحه‌دیسی رونیشیكرده‌وه، ئێمه كۆبوونه‌وه‌ی كاری هاوبه‌شمان هه‌یه له‌سه‌ر ئاستی شاندی ئه‌منی، كه له‌ماوه‌ی ڕابردوودا ئه‌و كۆبوونه‌وانه ئه‌نجامدرا بۆ یه‌كلایكردنه‌وه‌ی دۆسیه‌ی ئاسایش و ئاسایشی سنوره‌كان، ئه‌وه‌ش به‌هاوبه‌شی هه‌ردوو شاندی هاوبه‌شی حكومه‌تی عێراق و حكومه‌تی هه‌رێم ئه‌و ئاسایشی سنووره به‌ده‌ستهات.\nوته‌بێژی حكومه‌تی عێراق وتیشی نامانه‌وێت ئه‌و كێشه ناوخۆییانه ڕاسته‌وخۆ كاریگه‌ری له‌سه‌ر هاوڵاتیان هه‌بێت به‌تایبه‌ت فه‌رمانبه‌ران، ده‌مانه‌وێت هه‌رچی زووه كاری وردبینی لیژنه هاوبه‌شه‌كان ته‌واو بێت له‌و ڕوه‌وه.


مەسرور بارزانی و دەیڤد شنکەر دوا پەرەسەندنەکانی عێراق و ناوچەکەیان تاوتوێ کرد\nسەرۆکی حکومەت لەگەڵ یاریدەدەری وەزیری دەرەوەی ئەمریکا چاویان بەیەک کەوت، لەو دیدارەدا کە ستیڤن فەیگن کونسوڵی گشتی ئەمەریکا لە هەولێر ئامادەیبوو، دوا پەرەسەندنەکانی عێراق وناوچەکە تاوتوێ کرا.\nئەمڕۆ پێنجشەممە ٩ی کانونی دووەمی ٢٠١٩مەسرور بارزانی، سەرۆکی حکومەتی هەرێمی کوردستان پێشوازی لە دەیڤد شنکەر یاریدەدەری وەزیری دەرەوەی ئەمەریکا بۆ کاروباری رۆژهەڵاتی نزيك کرد و چەند پرسێکی ئێستای ناوچەکەیان تاوتوێ کرد.\nهەر لەو دیدارەدا سەرۆکی حکومەتی هەرێمی کوردستان نیگەرانیی خۆی لە گرژبوونی بارودۆخی ناوچەکە لە ئەنجامی رووداوەکانی ئەمدواییە دەربڕی و جەختیشی لە سەر هێورکردنەوەی بارودۆخەکە کردەوە.\nلە کۆتایشدا هەردوولا هاوڕابوون لە سەر ئارامکردنەوەی بارودۆخی عێراق و هاتنەئارای حکومەتێکی کارا و بەرپرسیار لە بەغدا کە پەیوەندییەکی باشی لە گەڵ هەرێم هەبێت و رێز لە مافە دەستوورییەکانی هەرێمی کوردستان بگرێت .\nهاوکات هەر ئەمڕۆ مەسعود بارزانی سەرۆکی پارتی دیموکراتی کوردستان پێشوازی لە دەیڤید شینكەر یاریدەدەری وەزیری دەرەوەی ئەمەریكا بۆ كاروباری رۆژهەڵاتی نزیك و شاندێكی یاوەری و چەند راوێژكارێكی وەزارەتی دەرەوەی ئەمەریكا.\nعەلی قەرەداغی داوادەکات گرنگی زیاتر بە قودس بدرێت\nله هه‌رێمی كوردستان یە‌ك ملیۆن و ٢٥٥ ھە‌زار مووچە‌خۆر ھە‌یە


ئەندامێکی هێزەکانی پۆلیسی ئەنبار رێنوێنی ترافیك دەکات لەم وێنەیەدا کە 6 ئازار لەسەر ئینتەرنێت بڵاوکرایەوە. [خاوەنی وێنە: بەڕێوبەرێتی پۆلیسی ئەنبار]\nهێزەکانی عێراق پەرەدەدەن بە ئۆپەراسیۆنەکانیان لە دەوری ئەو شارانەی لە "دەوڵەتی ئیسلامی" (داعش) رزگارکراون وەکو رێکارێکی پێشوەخت بۆ دڵنیابوونەوە لە نەهێشتنی چەکدارانی پاشماوەی داعش و پاراستنی ئەو ناوچانە لە پێشێلکارییە ئەمنییەکان.\nپۆلیس و سوپا و هێزە خێڵەکیەکان پشتێنی ئەمنییان دروستکردووە لە دەوری شارەکانی پارێزگاکە و هەڵمەتی هەڵکوتانەسەر چەکدارەکانیشیان زیادکردووە.\nفەرماندەی پۆلیسی ئەنبار، عەقید هادی کەسار رزه‌یج، بە دیارونای وت رێکارە ئەمنییەکان بۆ پاراستنی شارەکانە و بەپێی پلانە جۆربەجۆرەکان بەڕێوەدەچێت.\nوتی پلانەکان لەلایەن هێزکانی جەزیرە و فەرماندەیی ئۆپەراسیۆنەکانی ئەنبار و دەزگا ئه‌منییه‌كانی دیکە و هەواڵگرییەوە جێبەجێدەکرێن.\nبەشێکی پلانەکە سەرنجی لەسەر پته‌وكردنی هێزه‌كانی سوپا لە دەوری شارەکان بۆ دروستکردنی پشتێنێكی ئەمنی کە بازگەی بەردەوامیش لەخۆدەگرن.\nوتی ئه‌مانه ئه‌و دەورییانه‌ش له‌خۆده‌گرن بۆ چاودێریكردنی رێگاکانی هاتنەژوورەوە لەگەڵ رێگا قیرتاونەکراوەکان، بۆ ئەوەی هەموو خاڵەکانی هاتنە ژوورەوە و درزەکان دابخەن کە چەکدارەکان دەکرێت بەکاری بهێنن بۆ ئەوەی دزەبکەنە ناو شارەکانەوە.\nلایەنێکی دیکەی پلانەکان سەرنجی لەسەر دەستپێکردنی ئۆپەراسیۆنەکانی پشکنین و هەڵکوتانەسەر حەشارگەی چەکدارەکانە کە لە ناو دڵی بیابانەکانی دەوری شارەکاندان.\nرزه‌یج وتی هەڵمەتەکە "بێوچانە و بەردەوامە"، لەڕێگەشیەوە هێزەکانی عێراق توانیویانە چەندین چەکدار بکوژن و حەشارگەکانیان لەناوببەن، بەتایبەتی لە بیابانی روتبە.\nتیمێکی تاکتیکی پۆلیسی ئەنبار توانیی چەندین توندڕەو راوەدوو بنێت کە لە دورگەی سەرسار خۆیان حەشاردابوو لە بەشی رۆژهەڵاتی پارێزگاکە 3 نیسان.\nوتی ئۆپەراسیۆنەکە لەئەنجامدا "کوشتنی سێ فەرماندەی داعشی لێکەوتەوە کە لە ئەشکەوتێکدا خۆیان حەشاردابوو، لە نێویشیاندا ئەمیرێکی رەمادی هەبوو، کە تیرۆریستێك بوو بە ناوی عومەر سەفواك"، کە ناسراویشە بە چیچانی.\nوتیشی: "ئه‌م جۆره ئۆپەراسیۆنە ئاست باڵایانه بەردەوامدەبن و سنووردار نابن تەنیا بۆ یەك ناوچە، بەڵکو ،شارەکان وناوچە بیابانییه دووردەستەکانیش دەگرنەوە."\nوتی ئۆپەراسیۆنە ئەمنییەکان خێراتر دەبن بەتایبەتی لەگەڵ نزیکبوونەوە له هەڵبژاردنی پەرلەمانی عێراق کە 12 ئایار ئەنجامدەدرێت.\nهه‌روه‌ها وتی: "هەموو رێکارە پێشوەختەکانمان گرتۆتەبەر بۆ پاراستنی بنکەکانی دەنگدان و دەنگەدەران."\nلە شارۆچکەی حەویجە لە پارێزگای کەرکوك ئۆپەراسیۆنە ئەمنییەکان بەردەوامن بۆ پاراستنی شارۆچکەکە و بەرقەرارکردنی ئارامی.\nسەرۆکی ئەنجومەنی ناوخۆیی پارێزگای حەویجە، عەلی دەحام، بە دیارونات وت:"پلان و چالاکیەکان زۆر کاریگەرن" بۆ لەناوبردنی شوێنی پاشماوەکانی چەکدارانی داعش.\nوتی: "ناوەندی حەویجە ئێستا ئارامە و هیچ کردەوەیەکی تیرۆریستیمان تۆمارنەکردووە لە چەند مانگی رابردوودا. هێزەکانمان بە ژمارەیەکی زۆرەوە دامەزراون و رێگرن لە هەر هەوڵێکی دزەکرن لەلایەن تیرۆریستەکانەوە."\nپاراستنی ناوچە بیابانیەکان\nدەحام داوای هێزی زیاتری کرد بۆ راوەدونانی پاشماوەکانی داعش لە ناوچە بیابانیەکانی حەویجە کە رێرەوێکە بۆ ناو پارێزگاکە.\nوتی: "ناوچەکانی وەك عەباسی و ریاز رزگارکراون بەڵام بەتەواوەتی لە پاشماوەکانی داعش پاکنەکراونەتەوە و لە دەوری ناوچەکە هەندێکیان خۆیان حەشاردوە. پاراستنی ئەمنییەتی ئەو ناوچانە پێویستی بە هێزی زیاترە."\nبەرپرسانی ناوخۆش پشتڕاستیانکردۆتەوە کە لە ناوچەکانی دیکەی وەك شارەکانی پارێزگای نەینەوا، چەکدارانی داعش "هیچ پەناگیەکیان نەماوە".\nسەرۆکی لیژنەی ئەمنی ئەنجومەنی پارێزگای نەینەوا، محەمەد ئیبراهیم، بە دیارونای وت: "شارەکانمان ئێستا بە پشتێنی ئەمنی دەورەدراون لەلایەن پۆلیسی ناوخۆیی و سوپا و هێزە خێڵەکییەکانەوە."\nوتی ئەو هێزانە کاردەکەن بۆ چاودێریکردنی ناوچەی جەزیرە و چوارده‌وری بۆ ئەوەی ناوچەکە بەڕووی چەکدارانی داعشدا دابخەن.\nئیبراهیم ئاماژەی بۆ ئەوەش کرد پاراستنی شارە رزگارکراوەکان بەندە بە هاوکاری زانیارییە هەواڵگرییەکانەوە، چونکە ئەو زانیارییانە بوونەتە هۆکاری گرتنی چەندین شانەی داعش.


"لەگەڵ گورگ ئەخۆن و لەگەڵ مەڕ شین ئەکەن."\nخۆپیشاندان یەکێکە لە شێوازە مەدەنییەکانی ناڕەزایی دەربڕین لە پێناو بەدەست هێنان یان قبوڵنەکردنی هەر شتێک.\nئاساییە خۆپیشاندان و ناڕەزایی لە پێناو بەدەستهێنان و باشترکردنی گوزەران و بار و دۆخەکە،بەڵام کاتێک لە پشت خۆپیشاندانەوە زۆر شتی شاراوە هەن و ئاڕاستەیەکیتر بە خۆپیشاندانەکان ئەدرێت، ئیتر لە مەبەستە سەرەکی و جوانەکەی لائەدات.\nڕاستە بەهاری عەرەبی عێراقی نەگرتەوە، بەو پێیەی لە عێراق بەر لە چەند ساڵێک بوو کۆتایی بە حوکمی دیکتاتۆری هێنرابوو، بەڵام خۆپیشاندان و ناڕەزایەتییەکان بەردەوام بووە و توڕەیی عێراقییەکان کۆتای پێنەهاتووە.\nگەلی عێراق گەلێکی ستەمدیدە و مافخوراون و بە ئێستاشەوە ژیانێکی قورس بەڕێئەکەن، لەڕووی بژێوی و تەواوی خزمەتگوزارییە سەرتاییەکانیشەوە لە زۆرینەی بێبەشن.\nبۆیە خۆپیشاندان و ناڕازیی بوون بۆ گەلێکی لەو شێوەیە ئەکرێت بوترێت ئەرک و پێویستییە، بەڵام کاتێک خۆپیشاندانەکان پەیامیتر هەڵگرن و خۆپیشاندەران ئاڕاستەبکرێن، دۆخەکە لە ئاسایی دەرئەچێت و زۆر ناویتر هەڵئەگرێت.\nکاتێک هێزی چەکداری سەر بە لایەنە سیاسییەکان ئەکەونە ناو خۆپیشاندەران و ئەیانکەنە قوربانی ئیتر ناتوانرێت بە خۆپیشاندانی مەدەنی لە پێناو ماف و پێویستی سەیربکرێت.\nداواکردنی هەڵوەشاندنەوەی سەرۆکایەتییەکان لە لایەن هێز و لایەن وکەسایەتییە سیاسییانەی کە خۆیان ساڵانێکە لە دوای پڕۆسەی ئازادی عێراقەوە بەتەواوی بەشداربوون لە پڕۆسەی سیاسی و بەڕاستەوخۆ و ناڕاستەوخۆ بەشداری دەسەڵاتیان کردووە، سەلمێنەری ئەوەیە کە دۆخەکە تەواو سیاسییە و شەقامی هاووڵاتیش بۆ ئەو مەبەستە بەکارئەهێنرێت.\nزوو یان درەنگیش ئەو ئاڕاستەکردنە ڕوون و ئاشکرا ئەبێت و کۆتایی بەو دۆخەش یەت زەرەرمەندیش ئەو قوربانیانەن کە لە پێناو گوزەرانێکی باشتر دەنگیان بەرزکردەوە و دەنگیان وەک خۆی نەگەشت، بەکارهێنەرانیش تاکە سودمەندی دۆخەکە ئەبن.\nبەکارهێنەران کێن و چۆن سودمەند ئەبن؟\nهەموو ئەوانەی مەبەستی شاراوەیان هەیە لە پشتی خۆپیشاندانەکان و شەقام و خۆپیشاندەران ئاڕاستەئەکەن، لە پێناو دەسکەوتی تایبەت و دەسەڵاتی زیاتر بۆ خۆیان ئەمە ئەکەن و هەموو شتەکە ململانێی پلە و پۆستە،هەر ئەوانیش لە ڕووە دیارەکە خۆیان بە پشتیوانی خۆپیشاندەران ناوئەبەن و لەگەڵیان ناڕازیی و هاوبیرن، وەک ئەو پەندەی کە ئەڵێت "لەگەڵ گورگ ئەخوات و لەگەڵ مەڕ شین ئەکات".\nلە ماوەی مانگێکدا ٢٣ کەس بەمادەی ٤٠٦ دەستگیرکراون


کەی هاندەران دەتوانن بگەڕێنەوە بۆ ناو یاریگا · Kurdsport\nدەستپێک/هەواڵ/کەی هاندەران دەتوانن بگەڕێنەوە بۆ ناو یاریگا\n175 کەمتر لە خولەکێک\nبەهۆی ئاسانکردنەوەی هەندێک لەڕێکارە تەندروستی و خۆپارێزییەکان لەئینگلتەرا هیوایەک هەیە بۆ ئەوەی لەگەڵ دەستپێکردنی وەرزی نوێی خولی نایابی ئینگلتەرا هاندەران بتوانن جارێکی تر بگەڕێنەوە بۆ سەر پەیژەکانی یاریگا و هانی یانەکانیان بدەن.\nوابڕیارە وەرزی نوێی پرێمیەر لیگ لە ١٢ ی مانگی داهاتوو دەستپێبکات و رەنگە لەسەرەتاوە وەک تاقیکردنەوە ژمارەیەکی دیارییکراو لەهاندەران بێنە ناو یاریگا و ئەگەر پلانەکە سەرکەوتوو بوو ئەوا لەمانگی ئۆکتۆبەرەوە ژمارەکە زیاد دەکرێت.\nلەکاتی گەڕانەوەی هاندەران داوا دەکرێت زیاتر لەجاران پابەندی تەندروستی خۆیان و سەلامەتیان بن ئەگەر خۆیان یاخود کەسانی نزیکیان نیشانەی هاوشێوەی نیشانەکانی کۆرۆنا ڤایرۆسیان تیابێت بۆیان نییە بێنە ناو یاریگا.\nجیاواز لەجاران هاندەران بۆیان نابێت زۆر دەنگە دەنگ و هاوار بکەن هەروەها وتنەوەی دروشمە بەکۆمەڵەکان رێگەپێدراو نابێت ئەوەش بۆ رێگری کردن لەبڵاوبوونەوەی ڤایرۆس.


ئەفغانستان و سوریا\nڕۆژنامەی واشنتن پۆست ئاشکرای کرد، بەرپرسانی سەربازیی و سیاسیی ئەمریکا دڵنیاییان داوەتە کوردانی ڕۆژئاوا کە هێزەکانیان لە سوریا دەمێننەوە و ئەوەى لە ئەفغانستان ڕوویدا لەوێ دووبارە نابێتەوە.\nڕۆژنامەکە لە ڕاپۆرتێکیدا کە "ناس کورد" خوێندوویەتییەوە (31ی ئابی 2021) دەڵێت، ڕووداوەکانی ئەفغانستان، کشانەوەی ئەمریکا و گەڕانەوەى تاڵیبان بۆ دەسەڵات، کوردانی ڕۆژئاوای لە سوریا نیگەران کردووە و بە ترسەوە چاودێری دۆخەکە دەکەن، بە تایبەت ئەوان ئەزمونێکی لەو شێوەیەیان هەیە کاتێک سێ ساڵ لەمەوپێش ئیدارەى ترەمپ بڕیاری دا بە کشانەوەی دوو هەزار سەرباز لە سوریا و چاوی نوقاند لە هێرشی تورکیا بۆسەر عەفرین و داگیرکردنی چەند ناوچەیەکی سوریا لەلایەن ئەو وڵاتەوە.\nواشنتن پۆست لە زاری چەند بەرپرسێکی ئەمریکی و هەسەدەوەدەڵێت، لەم چەند مانگەی دواییدا ئیدارەی بایدن هەوڵی داوە مەزڵوم عەبدی، فەرماندەی هێزەکانی سوریای دیموکرات و بەرپرسانی تری هەسەدە دڵنیا بکاتەوە لەوەى دۆخی سوریا جیاوازە لە ئەفغانستان، هەر بۆ ئەو مەبەستەش، جەنەڕاڵ کینیز ماکینزی، فەرماندەی فەرماندەیی ناوەندی سوپای ئەمریکا و جۆی هوود، یاریدەدەری وەزیری دەرەوەی ئەمریکا بۆ کاروباری ڕۆژهەڵاتی نزیک سەردانی سوریایان کردووە و جەختیان کردووەتەوە کە هاوبەشی نێوان ئەمریکا و هێزەکانی سوریای دیموکرات هێشتا بەهێزە و سەربازانی ئەمەریکا هیچ کاتێک لەو ناوچەیە ناکشێنەوە.\nمەزڵوم عەبدی لە چاوپێکەوتنێکدا بە ڕۆژنامەکەى وتووە، لەو حەوت مانگەی کە سەرۆک بایدن دەسەڵاتی گرتووەتە دەست دۆخەکە باشتر بووە لەڕووی سەربازیی و دیبلۆماتییەوە، دەشڵێت، چاوەڕوان دەکرێت سەقامگیریی ڕێژەیی لە باکوری ڕۆژهەڵاتی سوریادا زاڵ بێت "ئەگەر ئەمریکا بەڵێنەکانی بباتەسەر".\nمەزڵوم عەبدی جەخت دەکاتەوە، "ئێمە ئێستا هەست بەوە دەکەین کە پشتگیری سیاسی و سەربازیمان بەهێزترە، زیاتر لەوەی لە ئیدارەی پێشوومان هەبوو"، و دەشڵێت، "دوای ئەو کشانەوەیە لە ئەفغانستان، بەرپرسانی ئەمریکا هاتن بۆئەوەى پێمان بڵێن هیچ گۆڕانکارییەک لە سوریادا ڕوو نادات".\nکازمی گەیشتە کوەیت و دڵنیایی دا لە ئەنجامدانی هەڵبژاردن\n2021.08.22 - 09:31


بڕیارە هەفتەی داهاتوو بڕی 5 ملیار دینار پارەی ئەمساڵی گەنمی جوتیاران خەرج بكرێت.\nنەوزاد شێخ كامیل، بەڕێوەبەری گشتیی بازرگانی لە وەزارەتی بازرگانی و پیشەسازی حكوومەتی هەرێمی كوردستان لە لێدوانێكیدا ئەمرۆ دووشەممە رایگەیاند:پێش جەژن لە بەغداوە چەکی یەکەم بەشە پارەی گەنمی ئەمساڵی جووتیارانی كوردستان رەوانە كرا، بەڵام فەرمانی خەرجكردنەكە جارێ دەرنەچووە".\nگوتیشی:" لەبەر ئەوەی بەغدا (سحە سدوری)ی چەكەكانی بۆمان نەناردووە، بۆیە تاوەكوو ئەوە نەنێرێت پارە تەحویلی بانكەكان نابێت و ناتوانین دەست بە خەرجكردنی بكەین".\nراشیگەیاندوە، بڕی پارەی یەكەم چەك بریتییە لە پێنج ملیار دینار و بە گوێرەی وەرگرتنی گەنمی جووتیاران لە پارێزگاكانی هەرێمی كوردستان بڕی هەر پارێزگایەك دیاریكراوە\nئاماژەی بۆ ئەوەشكردوە :چاوەڕوان دەكرا لە كۆتایی ئەو هەفتەیە دەست بە خەرجكردنی ئەو پێنج ملیار دینارە بكرێت، بەڵام لە بەغداوە دواكەوت و لە هەفتەی داهاتوو پارەكە خەرج دەكرێت، وپارەكەش بەم شێوەیە دابەشدەكرێت بڕی ملیارێك و 500 ملیۆن دیناری بۆ پارێزگای هەولێر و بڕی دوو ملیار و 500 ملیۆن دیناری بۆ پارێزگای سلێمانی و هەڵەبجەیە و بڕی یەك ملیار دیناریشی بۆ پارێزگای دهۆك تەرخان كراوە".\nبەرپرسەكەی وەزارەتی بازرگانی ئاشكراشی كرد، لە 23/6/2021 دەستیان بە پرۆسەی وەرگرتنی گەنمی جووتیارانی كردووە و ئەمساڵ بڕی 375 هەزار تەن گەنم لە جووتیارانی هەرێمی كوردستان وەرگیراوە و گەنمی پلە یەک بە 610 ھەزار دینار و گەنمی پلە دوو 530 ھەزار دینار و گەنمی پلە سێ بە 470 ھەزار دینار وەرگیراوە